6 Ноябрь 2018, 11:38\nБашҡорт республика мәҙәниәт техникумының хореография бүлегендә 2-се курста уҡығанда «Мираҫ» республика кимәлендәге йыр һәм бейеү фольклор ансамбленә кастинг үтә. 2011 йылда ҡулына диплом алғас, Азат шул ансамблгә эшкә урынлаша. Тыуған ил алдындағы бурысын Екатеринбург ҡалаһындағы хәрби йыр һәм бейеү ансамблендә үтәй. Артабан яратҡан ансамбленә эшкә ҡайта.\nБыл буйсан егетте беҙ йыш ҡына район сараларында бейеүсе сүрәтендә күрә инек, уның тырышлығы, һығылмалығы, хәрәкәттәренең дөрөҫлөгө һәр саҡ күҙгә ташланды. Бөгөн иһә беҙ уның республика ансамбле составында сит илдәрҙә сығыш яһай башлауына, профессиональ бейеүсе булараҡ, ҙур сәхнәләрҙә өмөтлө артист булыуына ҡыуанабыҙ.\nАзат Вил улы Юланов 1990 йылдың мартында Иҫәнғол ауылында тыуған. Әсәһе, йорт хужабикәһе, балалар тәрбиәләү менән шөғөлләнгән, атаһы Күмертау электр селтәрҙәре ойошмаһында шофер булып эшләй. Азат күмәк балалы ғаиләнән, улар – етәү. Егет Ф. Солтанов исемендәге мәктәптә уҡыған, бала саҡтан халыҡ бейеүҙәре менән ҡыҙыҡһынған. 2005 йылда туғыҙынсы класты тамамлап, 116-сы һөнәрселек лицейына «тракторсы-машинист» белгеслегенә уҡырға ингән, шул уҡ ваҡытта район мәҙәниәт йортонда «Үҫәргән бөркөттәре» ансамблендә репетитор булып эшләгән.\nТормош дауам итә. Лицейҙан һуң Азат Стәрлетамаҡ ҡалаһындағы Башҡорт республика мәҙәниәт техникумына, хореография бүлегенә уҡырға инә. 2-се курста уҡығанда «Мираҫ» республика кимәлендәге йыр һәм бейеү фольклор ансамбленә кастинг үтә һәм егетте эшкә саҡыралар. 2011 йылда ҡулына диплом алғас, Азат шул ансамблгә балет артисы булып эшкә урынлаша. 2011-2012 йылдарҙа армияла хеҙмәт итә, Тыуған ил алдындағы бурысын үтәй. Екатеринбург ҡалаһында хәрби йыр һәм бейеү ансамблендә үтә уның һалдат йылы, артабан яратҡан ансамбленә эшкә ҡайта.\nАзат ата-әсәһен ярата, улар иһә аҡыллы һәм талантлы улдары менән ғорурланып йәшәр ине. Тик яҙмыш аяуһыҙ, 2016 йылда, ҡаты ауырыуҙан һуң, әсәһе лә мәңгелек йортона юллана...\nКешенең алда маҡсаты булһа, бер ниндәй тормош һынауҙары ла ихтыяр көсөн, рухын һындыра алмай. Бөгөн Азат бәхетле, күңеленә дәрт биргән эше, уны ярты һүҙҙән аңлап торған һөйгәне бар – 2018 йылда егет өйләнгән. Уның ансамбле республика буйынса ғына түгел, сит илдәрҙә лә иркенләп гастролдә йөрөй. 2016 йылда Азат уның менән беренсе тапҡыр Англияға, 2017 йылда Венгрияға, 2018 йылда Францияға сәйәхәткә барған.\n“Беҙ яҙмыш тарафынан бүләк ителеп, үҙенең өлгөһө, һүҙе, эше менән ярҙам иткән кешеләрҙе онотмайбыҙ”, – ти Азат һәм Юлдашбаева Гөлнар Әҙип ҡыҙына, Танһыҡҡужин Нәфис Әҙип улына (йәне йәннәттә булһын), Йәнбәков Йәмил Васиҡ улына һәм башҡаларға түҙемлек, хеҙмәт, сәнғәткә индергән өлөштәре өсөн рәхмәтле.\nӘйткәндәй, «Мираҫ» яҡын арала, ноябрҙә, Иҫәнғолға беренсе мәртәбә ҙур концерт менән килмәксе. Тимәк, йәнә бер тапҡыр Азаттың ялҡынлы бейеүҙәрен күрә алабыҙ.


Химиктар көнө менән // Сәйәсәт | новости башинформ.рф\nХимиктар көнө менән\n9:00, 29 мая 2010 Сәйәсәт\nЙыл һайын илдә майҙың һуңғы йәкшәмбе көнөндә Химиктар көнө билдәләнә. Һөнәри байрамдары айҡанлы Башҡортостан Республикаһы Президенты Мортаза Рәхимов химия һәм нефть химияһы комплексы хеҙмәтсәндәре һәм ветерандары исеменә ҡотлау ебәрҙе. Унда, атап әйткәндә, шулай тиелә:\n«Химия һәм нефть химияһы комплексы республика иҡтисадында төп позицияларҙы биләй һәм Башҡортостандың уңышлы социаль-иҡтисади үҫешенең ышаныслы нигеҙе булып тора. Был уникаль тармаҡ, унда ҙур производство, технологик, фәнни һәм кадрҙар потенциалы тупланған. Был өлкәлә 30 меңдән ашыу квалификациялы белгестәр эшләй.\nХимия һәм нефть химияһы предприятиелары иҡтисадтың бөтә өлкәләрендә лә тиерлек сеймал һәм төрлө материалдар менән тәьмин итеүселәр булып тора. Тейәп оҙатылған продукцияның дөйөм күләменең 10 процент самаһы улар өлөшөнә тура килә. Һеҙҙең тармаҡ республиканың тышҡы иҡтисади эшмәкәрлегендә лә төп роль уйнай. Уның продукцияһының юғары сифаты күп тапҡырҙар Рәсәй һәм халыҡ-ара наградалар менән билдәләнде.\nЭске һәм тышҡы баҙарҙарҙа конкуренция киҫкенләшкән шарттарҙа комплекс предприятиелары төп производство фондтарын яңыртыу һәм реконструкциялауҙы дауам итә, энергияны һаҡлаусы һәм экологик саф заманса технологиялар индерә, хеҙмәткәрҙәрҙең социаль шарттарын яҡшырта. Төрлө социаль программаларҙы һәм проекттарҙы тормошҡа ашырыуҙа ҡаланың төп предприятиелары булараҡ уларҙың роле баһалап бөткөһөҙ.\nТупланған традицияларҙы һаҡлау һәм үҫтереү, киләсәккә ҡарап йәшәү мөһим. Сеймал эшкәртеү тәрәнлеген һәм кимәлен күтәреү, предприятиеларҙың эш һөҙөмтәлелеген һәм инвестициялар йәлеп итеүсәнлеген арттырыу стратегик маҡсаттар булып тора.\nҺеҙгә һәм яҡындарығыҙға ныҡлы һаулыҡ, уңыштар, тыуған Башҡортостаныбыҙ һәм бөтә Рәсәй именлеге хаҡына хеҙмәтегеҙҙә яңы ҡаҙаныштар теләйем!


Ҡыуанысыбыҙ – хәүефкә... » «Йәшлек» гәзите | Газета «Йәшлек»\nГазета "Йәшлек" » Һаулыҡ һаҡлау » Ҡыуанысыбыҙ – хәүефкә...\n16.04.2019 Ҡыуанысыбыҙ – хәүефкә...\nйәки Бәләкәй генә бөжәк ҙур ҡазаға килтермәһен\nЯҙҙы һәр кем ҡыуанып, ашҡынып көтөп ала. Гөрләүектәр ағыуы, ҡоштарҙың ҡайтыуы, ағастарҙың бөрөгә тулышыуы – үҙе бер илаһи мәл. Тәбиғәттең уяныуы күңелдәрҙе күтәрә, урманға, йылға-күл буйҙарына әйҙәй. Әммә унда беҙҙе бәләкәй генә бөжәк ҡиәфәтендә ҙур бәлә һағалап тороуы ихтимал. Ул барыбыҙға ла яҡшы таныш – талпан. Үрмәкселәр отрядына ҡараусы был бөжәктең ҙурлығы ни бары 0,1 – 0,5 мм. Бик һирәк кенә 3 миллиметрға еткәндәрен осратырға мөмкин. Талпандар ашамайынса өс йылға тиклем йәшәй ала. Әммә мөмкинлек булғанда туҡтауһыҙ ашап, үҙенең ауырлығын 120 тапҡырға тиклем арттырырға һәләтле. Улар, күҙҙәре булмаһа ла, ҡорбанын 10 м алыҫлыҡтан еҫ буйынса һиҙә һәм ағаслыҡта, ҡыуаҡлыҡта йәшеренеп көтөп тора.\nЙыл һайын талпан ҡаҙалыуҙан йөҙәрләгән кеше зыян күрә. Был паразит-бөжәктәрҙән сәләмәтлек өсөн ҡурҡыныс булған төрлө сир эләктерергә мөмкин. Уларҙың барыһы ла ауырыу тарата тип уйларға ярамай, вирус бөжәктәрҙең 2 – 3 процентында ғына йәшәй.\nТөрлө сығанаҡ буйынса, талпан 60-ҡа яҡын ауырыу тарата. Ҡанэскес ҡаҙалған осраҡта, энцефалит вирусы, талпан боррелиозы, эрлихиоз, листериоз, риккетсиоз, спирохетоз һәм башҡа инфекцион вирустар менән зарарлауы ихтимал.\nИң ҡурҡынысы – талпан энцефалиты. Ул үҙәк нервы системаһын зарарлаусы ауыр сир. Эҙһеҙ генә үтеүе лә ихтимал, әммә ҡайһы бер осраҡта ҡул, муйын мускулдарын фалиж һуғып, инвалидлыҡҡа килтерә. Иң хәүефлеһе – ауырыуҙың билдәләре талпан ҡаҙалғандан һуң бер-ике аҙна үтмәйенсә беленмәүе лә бар. Энцефалиттың да, талпан боррелиозының да тәүге билдәләре оҡшаш. Вирус кеше тәнендә 6 – 7 тәүлек йәшәй ала. Шунан кинәт температура күтәрелә, баш, муйын ауырта, уҡшыта, ҡоҫтора башлай, хатта көҙән йыйыра. Әгәр ҙә талпан ҡаҙалғандан һуң ошондай билдәләр күҙәтелһә, тиҙ арала табиптарға мөрәжәғәт итергә кәрәк.\nҒәҙәттә, талпан ҡорбанын урман ситендәге ҙур булмаған ҡыуаҡлыҡта йәиһә бейек үләндә һағалай. Бик һирәк кенә ағастан төшә. Шунлыҡтан паразиттар күпләп йыйылған дымлы, ҡараңғы һәм ҡуйы үләнле урындарҙан ситтәрәк йөрөгөҙ, йәш ҡурай еләге ҡыуаҡлыҡтарына, уҫаҡлыҡҡа яҡын бармағыҙ. Ел, ҡояш булған урында талпандар ҙа әҙерәк. Был ҡанэскестәр иртәле-кисле айырыуса әүҙемләшә, эҫелә һәм көслө ямғыр ваҡытында уларҙың кешегә ташланыу ҡурҡынысы кәмей.\nУрманға барғанда кейемгә иғтибар итергә кәрәк. Тәнде тотош ҡаплап торғанына өҫтөнлөк бирергә кәңәш ителә. Талпан йәбешә алмай, шыуып төшөп китһен өсөн өҫкө кейемдең шыма туҡыманан булыуы яҡшыраҡ. Башығыҙҙы ла ҡапларға онотмағыҙ. Талпандарҙың үләндән дә эләгеүен иҫәпкә алып, салбарҙы эскә ҡыҫтырып, резина итек кейегеҙ. Үҙегеҙ менән һаҡлаусы кремдар, спрейҙар ҙа алығыҙ.\nЙөрөп ҡайтҡас, өҫ-башты яҡшылап ҡарап сығырға кәңәш ителә. Иҫегеҙҙә тотоғоҙ: талпан тиҙ генә ҡаҙалмай, тәүҙә ул кейемгә йәбешә һәм, ҡаҙалыу өсөн уңайлы урын эҙләп, өҫкә үрмәләй. Бына ни өсөн өйгә ҡайтҡас, өҫ-башты ҡаҡҡылап алыу зарур.\nТалпандың яратҡан урындары – ҡолаҡ арты, елкә, терһәктең эске яғы, ҡултыҡ аҫты, ҡорһаҡ, тубыҡтың эске яғы. Ҡаҙала ҡалһа, уны шунда уҡ сығарыу сараһын күрегеҙ. Әлбиттә, бик һаҡ эш итеү талап ителә – башы йә кәүҙәһе өҙөлөп ҡалмаһын. Алғас, урынына йод, одеколон, спирт һөртөргә онотмағыҙ. Ҡулығыҙҙы ла яҡшы итеп һабынлап йыуығыҙ.\nҠаҙалһа, нимә эшләргә?\n1. Талпандың күренеп торған осона көнбағыш майы һөртөгөҙ. Тын алыу юлдары ҡойроғонда урынлашыу сәбәпле, уға тын алыу ауырлаша башлаясаҡ һәм күпмелер ваҡыттан үҙенән-үҙе килеп сығасаҡ. Бик тә булмаһа, ипләп кенә тартып алығыҙ.\n2. Көнбағыш майы урынына кәрәсин һөртөргә лә була. 10 – 15 минуттан талпан төшөргә тейеш.\n3. Ҡаш йолҡа торған ҡыҫҡыс менән әкрен генә сәғәт теленә ҡаршы бороғоҙ.\n4. Талпанды тартып алыу өсөн шприц ҡулай. Бының өсөн уның өҫтөн мөмкин тиклем тигеҙ итеп ҡырҡып алырға, ҡырҡылған яғы менән бөжәк ҡаҙалған урынға ҡуйып, өҫкә һурҙырырға. Баҫым аҫтында ул еңел генә тартып алынасаҡ.\n5. Талпанды сығарғанда биткә битлек кейеү мөһим, сөнки бөжәк һытылһа, ҡаны менән бергә һауаға вируслы аэрозоль тарала һәм ул тын алыу юлдарына инеп, аллергия тыуҙырыуы ихтимал.\n6. Тартып алғанда башы өҙөлөп, тире аҫтында ҡалһа, шул урынды спиртлы мамыҡ йәиһә бинт менән һөртөгөҙ, аҙаҡ стерилләнгән энә менән тартып сығарығыҙ.\nҺуңынан талпанды быяла һауытҡа һалып, ҡапҡасын ябып, махсус лабораторияға алып барып тикшертегеҙ йәиһә яндырығыҙ.\nТалпан ҡаҙалған урында ҡыҙыл тап барлыҡҡа килһә, лимфа төйөндәре ҙурайһа, температура күтәрелһә, баш һәм мускулдар ауыртһа, тәнде сабыртма баҫып алһа, мотлаҡ табипҡа күренегеҙ.


Республикала «7 егет» реалити-шоуының өсөнсө миҙгеленә кастинг иғлан ителде // Мәҙәниәт | новости башинформ.рф\n15:46, 31 мая 2021 Мәҙәниәт\nБашҡортостанда «7 егет» реалити-шоуының өсөнсө миҙгеле башлана. Әлеге ваҡытта проектты төшөрөү эштәренә әҙерлек бара.\nКастингта башҡорт телендә иркен аралашҡан 20-28 лет йәшлек егеттәр ҡатнашырға мөмкин. Һынауҙы лайыҡлы үткән ете егет «7 егет» реалити-шоуының төп геройҙары була.\nТапшырыу 12-25 июлдә республиканың күркәм мөйөштәрендә – Әбйәлил, Белорет, Баймаҡ райондарында төшөрөлә һәм сентябрҙә, «БСТ» һәм «Ҡурай-ТВ» телеканалдарының яңы миҙгелендә эфирға сыға.\nТамашасыларҙың оҡшаған ҡатнашыусы өсөн тауыш биреү мөмкинлеге бар. Иң күп тауыш йыйған егет «Тамашасылар һөйөүе призы»на лайыҡ була.\nРеалити-шоуҙың ҙур гала-тамашаһында – «7 егет» байрам балында проект геройҙары, сәхнә йондоҙҙары, бизнес-берләшмә вәкилдәре һәм республиканың күренекле шәхестәре ҡатнаша. Ошонда уҡ бүләкләү тантанаһы була һәм «7 егет» реалити-шоуының яңы еңеүсеһе иғлан ителә.\nБәйләнеш өсөн телефон: 8 (347) 262-87-00; электрон почта: [email protected], 450015, Башҡортостан Республикаһы, Өфө ҡалаһы, Ғафури урамы, 9/1.


12 июндә Спорт һарайы алдындағы майҙанда йәрминкә үтәсәк // Иҡтисад | новости башинформ.рф\n12 июндә Спорт һарайы алдындағы майҙанда йәрминкә үтәсәк\n16:39, 8 июня 2009 Иҡтисад\n12 июндә — Рәсәй, Салауат Юлаевтың тыуыуына 255 йыл тулыу һәм Өфө ҡәлғәһенә нигеҙ һалыуҙың 435 йыллығы көнөндә Спорт һарайы алдында ауыл хужалығы йәрминкәһе үткәреләсәк.\nУнда республиканың 29 районынан Башпотребсоюз предприятиелары ҡатнашасаҡ. Йөҙҙән ашыу сауҙа нөктәһендә предприятиелар үҙҙәрендә етештерелгән продукцияны тәҡдим итәсәк. Мәҫәлән, ит һәм ит продукттары, картуф, йәшелсә, бал, он һәм ярма, кондитер изделиелары һәм башҡа аҙыҡ-түлектәр. Байрам программаһында фольклор коллективтары һәм үҙешмәкәр артистар ҡатнашлығында концерт та ҡаралған.


«Өфө» Халыҡ-ара аэропорты - үҙгәрештәр алдында\nБыл аҙнала эске авиалиниялар терминалының В секторы реконструкцияға ябылды. Пассажирҙарҙы бизнес класы буйынса хеҙмәтләндереү ваҡытлыса икенсе урында башҡарыла. Бының өсөн самолетҡа ултырыр алдынан айырым тикшереү үткәреү линияһы булдырылған. Теүәл мәғлүмәтте теркәү урынында белергә мөмкин.\nЯңыртылған терминалда өҫтәмә уңайлыҡтар булдырыла. Балалар өсөн уйын зонаһы, сабыйҙарҙы биләү бүлмәһе урынлашасаҡ. Шулай уҡ төҙөлөш барышында электр селтәрҙәре, елләтеү һәм кондиционерҙар системаһына ла айырым иғтибар бүленә.\nӘлегә беҙ терминалда ремонт эштәрен башланыҡ. Яңы йылға тиклем тамамларға ниәтләйбеҙ. Төп маҡсат - пассажирҙарҙы хеҙмәтләндереү зонаһын киңәйтеү. Өҫтәмә 1000 квадрат метр майҙан барлыҡҡа киләсәк.


«Красноусол» шифаханаһында ауыл хужалығы иҫәбен алыусылар өсөн уҡыуҙар ойошторолдо\nРеспубликала күләмле кампанияла барлығы ике мең кеше эшләйәсәк. Әле улар иҫәп алыу үҙенсәлектәре, нескәлектәре менән таныша.\nБөтә Рәсәй ауыл хужалығы иҫәбен алыу 1 июлдән 15 июлгә тиклем бара. Иҫәпкә алынасаҡ объекттар күләме буйынса Башҡортостан өсөнсө урынды биләй. Шуға ла республикала тупланған мәғлүмәттәр тотош илдең ауыл хужалығы тармағында стратегик йүнәлеш алыуға йоғонто яһай. Иҫәп алыу һәр хужаның һүҙҙәренән алына һәм планшет компьютерға индерелә. Мәғлүмәттәр статистиканан тыш, башҡа бер хеҙмәттәргә лә күрһәтелмәй. Шуға ла был кампаниянан ҡурҡыу, йәшереү урынһыҙ, ти белгестәр.


Республика көнө айҡанлы һөйләшеү - Юлдаш\nСәләм - "Әс-сәләм "төркөмө\n«Көн тарихы» -\nРеспублика көнө айҡанлы һөйләшеү\nРеспублика көнө айҡанлы һөйләшеү https://bash.news/yuldash/3579_respublika-kene-ajkanly-hejlesheu\nРеспублика көнөнә бәйле байрам 24 йыл инде үткәрелә, йәғни ойоштороу, йөкмәтке йәһәтенән ҙур тәжрибә бар, улар халыҡҡа ла бик оҡшай. Шулай ҙа һәр йыл үҙенең өҫтәмәләрен индерә тора, әлбиттә, һәм улар быйыл да бар – улар спорт уйындары ла, мәҙәни-күңел асыу, сәнғәт саралары ла – бының өсөн бик күп майҙансыҡтар бирелгән.\nБайрамға республика яҡшы күрһәткестәр менән килә – төп иҡтисади-социаль йүнәлештәр буйынса үҫеш күҙәтелә.\nАлып барыусы: Рәсүл Сәғитов.\nҠунаҡтар: фәлсәфә фәндәре докторҙары Фәнил Фәйзуллин менән Айрат Зарипов.\nФәнил Фәйзуллин. Республика көнө беҙҙең өсөн оло байрам. Был көндә ғәҙәттәгесә уңыштар һәм киләсәккә маҡсаттар тураһында һүҙ алып барыла. Байрам уңайынан тантаналы ултырышта Башҡортостан Президенты үҙ сығышында ошо хаҡта һөйләне. Ул уңыштар һәм хәл ителәһе мәсьәләләрҙе әйтеп үтте. Беҙ ҙә ошо йәһәттән булған һорауҙарҙы асыҡ билдәләп, проблемаларҙы бергәләп хәл итергә тейешбеҙ.\nУкраиналғы хәл-ваҡиғаларға килгәндә, улар Рәсәй өсөн сигнал булып тора. Әгәр Рәсәйҙә Украиналағы кеүек милли мәсьәләләрҙе хәл итә алмаһаҡ, федераль принциптар иҫәпкә алынмаһа, беҙҙә лә күрше дәүләттәге күренештәр барлыҡҡа килеүе ихтимал. Ошо проблемаларҙы хәл иткәндә генә яҡты киләсәккә өмөт итеп була.\nСуверенитет билдәле бер биләмәлә айырым территориаль берәмектең мөстәҡиллеген, дәүләтселеген күрһәткән билдә булып тора. Рәсәйҙә был күренеш милли суверенитет тип атала. Суверенлы республика ошо биләмәлә йәшәгән бөтә халыҡтар өсөн үҙ ерендә хужа булыу тигән һүҙ. Суверенитет халыҡтың азатлығы, халыҡтың үҫеше өсөн кәрәк.\nБашҡортостан - Рәсәйҙә федерализмға нигеҙ һалыусы төбәк. Был Иван Грозныйҙың дәүеренә үҡ ҡайтып ҡала. Беҙ Рус дәүләтенә ҡушылғанда, үҙ талаптарыбыҙ менән индек. Ә 20-се быуат башында Башҡортостан тәүгеләрҙән булып автономия иғлан итте. 90-сы йылдарҙа иһә республикабыҙ шулай уҡ тәүгеләрҙән булып\nсуверенитет таныны һәм Рәсәй халыҡтарының үҙаның, үҙбилдәләнешен үҫтереүҙә төп көс булып торҙо.\nБашҡортостандың суверенитеты тураһындағы Декларация республикалағы барлыҡ байлыҡ унда йәшәгән халыҡтыҡы тип билдәләне. Документ Республика Конституцияһы өсөн ҡушымта булды. Бөгөн төп документтың ҡайһы бер пункттарын ҡайтанан ҡарап сығырға кәрәк. Федератив принциптар, суверенлыҡ тигән төшөнсәләр юғалып бара. Беҙгә үҙебеҙҙең стратегия кәрәк. Украиналағы һуңғы ваҡиғалар федератив принциптар мәсьәләһен ҡайтанан ҡарауҙы күтәрә.\nСуверенитет һүҙе бөгөн дә әһәмиәтен юғалтманы, ул кәрәк. Беҙ халыҡтың азатлығы тураһында уйлайбыҙ икән, тимәк, кеше һәм граждандың тиң хоҡуҡтарың күҙ уңында тотабыҙ. Суверенитет ул халыҡтың киләсәге тигән һүҙ. Республикалар суверенлы булып ҡалырға тейеш. Уның принциптары һаҡланырға тейеш.\nАйрат Зарипов. Федератив принциптар, үкенескә ҡаршы, ҡағыҙҙа – Конституцияла ғына ҡалды. Суверенитет яулау Башҡортостанға башҡа илдәр менән бәйләнештәр булдырырға, иҡтисадты үҫтерергә булышлыҡ итте.\nСССР тарҡалыу ваҡытында суверенитеттар парады булды. Әле 20 йылдан ашыу ваҡыт үтте. Бөгөн дә суверенитет парады дауам итә. Халыҡ үҙбилдәләнешен бер ҡасан да бер ҡайҙа ла онотмай. Һәр халыҡ үҙаллы йәшәү мәсьәләһен һәр ваҡыт күтәреп сыға.\nБашҡортостан үҙ суверенитетын яуланы. Яуланы, сөнки ҡыҙыу осор булды, шулай ҙа дәүләтселекте таныу тыныс уҙҙы. Бөгөн дә Европала бойондороҡһоҙлоҡ, үҙаллылыҡ ынтылышы асыҡ күренә. Шотландия, Каталониялағы ваҡиғалар ошоно асыҡ дәлилләй.\nБөгөн ҡайһы саҡта суверенитет һүҙенең мәғәнәһен алмаштырырға ниәтләйҙәр. Суверенитет, йәғни, сепаратизм, тиҙәр. Суверенитет айырылыуҙы аңлатмай, ул халыҡтың айырым биләмәлә үҙбилдәләнешен аңлата. Суверенитет үҙ өйөңдә хужа булыу һәм унда йәшәүсе бар халыҡтарҙың хоҡуҡтары тигеҙ булыуын аңлата.


«Киске Өфө» гәзитенең сайты - ҠОШТАРҘАН ӨЙРӘНӘЙЕК! - 2019 - Мәҡәләләр\nМин ҡыҙыҡ ҡына бер мәғлүмәт уҡыным әле һәм ҡоштарҙан, хайуандарҙан беҙгә, кешеләргә, үрнәк алырға кәрәк икәненә инандым! Баҡтиһәң, инә бөркөт үҙенә оя ҡорор, балалар сығарыр өсөн бына нисек пар һайлай икән, тыңлағыҙ:\nИнә бөркөт суҡышына бер сыбыҡ ала ла, һауаға бейеккә-бейеккә күтәрелә. Күтәрелә лә, өйрөлөп йөрөй башлай. Ата бөркөттәр уның тирәләй әйләнә. Инә бөркөт сыбыҡты суҡышынан ысҡындырып, аҫҡа ҡарай ташлай. Шунан ата бөркөттәр араһынан береһе сыбыҡ артынан аҫҡа ҡарай сөйә. Сыбыҡты төшөп барған еренән тотоп ала ла, инә бөркөттөң суҡышына ғына алып барып тоттора. Инә бөркөт сыбыҡты тағы ла ташлай. Ата бөркөт тағы ла сыбыҡты һауала килеш тотоп алып килтереп бирә инә бөркөткә. Был хәл әллә күпме тапҡыр ҡабатлана. Бер үк ата бөркөт инә бөркөт ташлаған сыбыҡты бер нисә тапҡыр тота алғандан һуң, инә бөркөт уны үҙенә пар итеп һайлай...\nШунан улар бейек, иң бейек ҡая башына икәүләшеп оя ҡора башлайҙар. Тирә-яҡтан ҡая башына сыбыҡ-сабыҡ ташыйҙар, унан инде икәүләшеп сыбыҡтан оя үрәләр. Ояны үреп бөткәс, икеһе лә үҙҙәренең ҡаурыйҙарын йолҡалар. Ошо ҡаурыйҙары менән улар ояны йылыталар.\nИнә бөркөт йомортҡа һала, уларҙы баҫып ултыра. Себештәре сыға, улар әле сеп-сей, яп-яланғас көйө генәләр, тәндәрендә бер генә лә йөн бөртөгө юҡ. Әсе елдән, эҫе ҡояштан, ҡойма ямғырҙан һаҡлап, ашарға аҙыҡ һәм эсергә һыу ташып үҫтерәләр улар себештәрен. Себештәре ҙурая төшә әҙләп ҡаурыйҙары барлыҡҡа килә.\nБына шул ваҡытта инде инә бөркөт ояһынан осоп сығып китә. Балыҡ тотоп алып килә лә, йырағыраҡ ҡына ҡаяла, балалары күрерлек алыҫлыҡта урынлашып, балыҡты ашай башлай. Ә ата бөркөт иһә ҡошсоҡтар ултырған ояның ситенә ултырып алып, уны сайҡалта. Сайҡалтҡан һайын оялағы йылы һәм йомшаҡ ҡаурыйҙар йән-яҡҡа осоп ҡойолоп бөтә. Ояла ҡап-ҡаты сыбыҡтар ғына тороп ҡала. Себештәргә ҡаты ояла уңайһыҙ, улар нишләп аталары ояны боҙа, ә әсәләре ашарға алып килмәй, нишләп улар үҙгәрҙе икәнен анламай әле. Бер көн, ике көн ашамаған ҡошсоҡтар асыға башлай. Шунан улар оянан сыға. Оянан сыҡҡан ыңғайы аҫҡа ҡарай тәгәрәйҙәр, упҡынға ҡарай осалар. Бына тап ошо ваҡытта кәрәк була ла инде һауанан осоп төшөп барған сыбыҡты тотоу һәләте! Упҡынға ҡарай осоп төшөп барған себеште ата бөркөт арҡаһына ғына һалып ала ла кире ояға илтеп ҡуя. Был хәл тағы ла әллә күпме тапҡыр ҡабатлана. Шулай, ҡолай-ҡолай себештәр осорға өйрәнә, инә бөркөттөң эргәһенә осоп барып ултыра ала, тик әсәләре башҡаса уларға ашарға ташымай. Йәш бөркөттәр осорға ныҡлап өйрәнгәс, атаһы менән әсәһе уларҙы балыҡлы урынды күрһәтергә алып төшә, аҙыҡты үҙҙәренә табып ашарға өйрәтәләр. Кешеләргә фәһем алырлыҡ был күренеш. Беҙ ҙә балаларҙы йылы оябыҙҙа артыҡ оҙаҡ тотмай, үҙ йүндәрен үҙҙәре күреп өйрәнһен өсөн хәстәрлек күрергә тейешбеҙ! Ғаилә башлығы итеп тә балаларҙы бергә-бергә тәрбиәләп үҫтереп, оло тормош юлына сығарыр өсөн ышаныслы, тоғро иптәш һайларға кәрәк! Ҡоштарҙан, хайуандарҙан өйрәнәйек, кешеләр!..\nЯҙылған: 10.06.19 | Ҡаралған: 570


Ер хужаларса ҡараш талап итә\n2 Август 2019, 11:41\nОшо көндәрҙә Йылайыр районы ерендә Урал аръяғы-дала зонаһы буйынса “Баҫыу көнө-2019” ауыл хужалығы культураларын урып-йыйыуҙы ойоштороуға арналған зональ семинар-кәңәшмә үтте. Йыл һайын уҙғарылып килгән был сара – кәрәкле семинар, тәжрибә менән уртаҡлашыу, яңы һөнәри белем алыу өсөн уңайлы майҙансыҡ. Былар барыһы ла ауыл хужалығы тармағы, ғөмүмән, республика өсөн яңы стимул һәм перспективалар бирә.\n“Баҫыу көнө-2019” зональ семинар-кәңәшмәһе Урал аръяғы агроинженерия колледжы ҡарамағындағы баҫыуҙа башланды. Сарала БР Ауыл хужалығы министрлығы һәм Республика Дәүләт Йыйылышы - Ҡоролтай вәкилдәре, Урал аръяғы райондары хакимиәттәре башлыҡтары, уларҙың урынбаҫарҙары, ошо зонаға ҡараған райондар белгестәре, агропредприятиелар, хеҙмәтләндереү ойошмалары вәкилдәре ҡатнашты.\nСеминар-кәңәшмә Республика Дәүләт Йыйылышы - Ҡоролтайҙың аграр мәсьәләләр, экология һәм тәбиғәттән файҙаланыу комитеты рәйесе Әлфәрис Сәлихйән улы Байсуриндың һәм Йылайыр районы хакимиәте башлығы Илгиз Лирман улы Фәтҡуллиндың сәләмләүе менән асылды.\n– Әлбиттә, беҙҙең Урал аръяғы зонаһы игенселәре еңел булмаған шарттарҙа эшләйҙәр, шуға ҡарамаҫтан улар йыл һайын һәйбәт һөҙөмтә алырға тырышалар. Быйыл да һауа торошо ҡыуандырманы, ләкин хәл яҡшы яҡҡа үҙгәрә, технологиялар алға бара, ә Хөкүмәт төрлө субсидиялар, программалар менән ауыл хужалығына ҙур ярҙам күрһәтә.\nБөгөнгө көнгә килгәндә, һәр кем үҙенә кәрәкле мәғлүмәт, киләсәктә ҡулланырлыҡ файҙалы кәңәштәр алыр тип өмөтләнәм, – тине Илгиз Лирман улы, ҡунаҡтарҙы Йылайыр ерендә ҡаршылап.\nФорсаттан файҙаланып, семинарға килеүселәрҙе сәләмләгәндән һуң, Ә. С. Байсурин сараны ойоштороуҙа ҙур өлөш индергән Урал аръяғы агроинженерия колледжында 2 курста белем алған 5-се төркөм студенттарын, белем йорто хеҙмәткәрҙәре М. Ҡ. Ҡоҙашевты һәм У. Х. Моталлаповты БР Ауыл хужалығы министрлығының Рәхмәт хаттары менән бүләкләне.\nСеминар-кәңәшмәне асыу тантанаһы үткәндән һуң БР Ауыл хужалығы министры урынбаҫары И. И. Сураков ҡатнашыусыларҙы агропредприятиелар, улар тәҡдим иткән продукциялар һәм хеҙмәттәр менән танышырға саҡырҙы. Яланда Башҡортостандың, күрше өлкәләрҙең ауыл хужалығы тармағында эшләп килгән 30-ға яҡын предприятиелары үҙҙәренең күргәҙмәләрен ойошторҙолар. Ауыл хужалығы техникалары менән тәьмин итеүсе компаниялар (Башсельхозтехника”, “Европейская агротехника”,” “РМЗ Кузембетьево” һ.б), культураларҙы эшкәртеү препараттарын етештереүсе фирмалар ( “Avgust”, “АГРОХИМ-ГАРАНТ”, “Pesticidi.ru” һ.б) , үҫемлекселек, тупраҡ өлкәһендә хеҙмәт күрһәткән учереждениелар (“Россельхозцентр”, “Башплодородие”, ФГБУ САС “Ишимбайская” һ.б.) нисек улар менән бәйләнешкә инеп, хеҙмәттәшлек итергә, ниндәй күләмдә субсидиялар булыуы хаҡында ҡыҫҡаса таныштырҙылар, буклеттарын тараттылар, техникалары, прибор-аппараттарын күрһәтеп, улар хаҡында һөйләп киттеләр.\nУрал аръяғы-дала зонаһы буйынса “Баҫыу көнө-2019” зональ семинар-кәңәшмәгә беҙҙең районда әҙерлек йыл башында уҡ башланған ине: яҙ көнө Урал аръяғы агроинженерия колледжы ерендә төрлө ауыл хужалығы культуралары сәселде. Был эште Башҡортостан ауыл хужалығы ғилми-тикшеренеү институты ғалимдары башҡарҙы. Төп маҡсат – сәселгән төрлө сортлы культураларҙың (яҙғы бойҙай, борсоҡ, арпа, кукуруз, ҡарабойҙай, көнбағыш һ.б) урындағы климатта үҙҙәрен нисек күрһәтәсәктәрен ҡарарға. Шулай уҡ тәжрибә барышында ошо культураларға төрлө химик матдәләр һәм һыу һибеү ниндәй йоғонто яһауын күрһәтеү. Эксперименттың бөгөнгө көндәге хәле менән семинар-кәңәшмәлә ҡатнашыусыларҙы Баш-ҡортостан ауыл хужалығы ғилми-тикшеренеү институты директорының ғилми эш буйынса урынбаҫары, ауыл хужалығы фәндәре докторы Ә. Х. Шәкирйәнов таныштырҙы. Ниндәй сорт беҙҙең яҡ климатына тап килеүен үҫемлектәрҙең үҙҙәренән үк күрергә була ине: ҡайһылары һарғайып кибеп, бәләкәй генә булһа, икенселәре бик яҡшы үҫкән. Шулай ҙа, Әнүәр Хафиз улы, уңышты йыйып алма-йынса, ниндәйҙер һығымталар яһарға иртә, тип билдәләне.\nСараның һуңғы өлөшө экскурсия форматында үтте. Семинар-кәңәшмәгә килеүселәр Урал аръяғы агроинженерия колледжы һәм муниципалитетының территорияһындағы иң ҙурҙарҙан һаналған Морат Ғәлимйән улы Иҫәндәүләтовтың крәҫтиән (фермер) хужалығының сәсәүлек майҙандары менән таныштылар. Ҡатнашыусыларға ярауай бойҙай,гәрсис, арпа, һоло баҫыуҙарын ҡарау тәҡдим ителде. Район ҡунаҡтары ҙур ҡыҙыҡһыныу менән баҫыуҙар буйлап йөрөп сыҡтылар, һорауҙар бирҙеләр, тәжрибәләре менән уртаҡлаштылар.\nУрал аръяғы-дала зонаһы буйынса “Баҫыу көнө-2019” зональ семинар -кәңәшмәһенең кульминацияһы – күсмә көлтә-символды киләһе районға тапшырыу. Шулай итеп, ошондай уҡ баҫыу көнөн үткәреү хоҡуғы Йылайыр районынан Хәйбулла районына тапшырылды.\nАграр тармаҡта тир түккәндәр өсөн ошондай саралар иҫ киткес ҙур әһәмиәткә эйә. Ул аграрийҙарға предприятиелар менән танышып, файҙалы тәҡдимдәр алыу, тәжрибәләр майҙансыҡтарын ҡарап, үҙ төбәгәндә ниндәй культуралар үҫтереү менән шөғөлләнеү килемле икәнлеген күреү, ғалимдар менән күҙгә күҙ ҡарашып аралашыу мөмкинселектәре бирҙе. Быларҙың киләсәктә үҙ һөҙөмтәһен күрһәтеүендә шик юҡ.


Артабан Силәбе делегацияһы баш ҡаланыың сәнәғәт предприятиеларында булып хеҙмәттәшлек мөмкинлектәрен барланы\nСөнки ике төбәктә лә металлургия, машиналар эшләү тармағы үҫешкән. Шулай уҡ күршеләр тирә-яҡ мөхитте таҙартыу буйынса Башҡортостан тәжрибәһе менән танышты, Өфөлә асылған «Агрокомплекс-2015» халыҡ-ара күргәҙмәһендә булды.\nТигеҙ генә күсеп йөрөгән ошо ҡоролма - һауынсы, тик ул робот. Был техника тиҫтәгә яҡны эшсе ҡулды алмаштыра ала. Робот-һауынсы Белорусияла эшләнгән, киләсәктә уны беҙҙең Алексеевка хужалығында ҡуллана башларға уйлайҙар. Күргәҙмәлә шулай уҡ ауыл хужалығы техникаһы, тоҡомло мал һәм аҙыҡ-түлек экспозициялары урын алған. Силәбеләр Башҡортостан продукцияһы ҡарап сыҡҡандан һуң сауҙа хеҙмәттәшлеген нығытырға тәҡдим итте.\nКүргәҙмәлә илдең 30-ҙан ашыу төбәгенән 250-ләп предприятие ҡатнаша. Башҡортостан етештереүселәре иһә һуңғы осорҙа Рәсәй төбәктәренән тыш сит илдәр менән бәйләнештәрҙе нығытыуын да билдәләй. Халыҡ-ара кимәлгә сығыусыларҙың береһе - Башҡортостан умартасылары.\nСиләбеләрҙе айырыуса сәнәғәт предприятиелары ҡыҙыҡһындыра, сөнки күршеләрҙә лә был тармаҡ ныҡлы үҫеш алған. Өфөләге ЕСМ заводы үҙенсәлекле электр химияһы станоктары йыйған үҙәктәрҙең береһе. Бында бар эш ғалимдарҙың фәнни асыштарына нигеҙләнеп башҡарыла. Завод шулай уҡ автомобилдәр эшләү, авиасәнәғәт, энергетика, медицина тармағы, ювелир әйберҙәр өсөн теүәл һәм нескә ҡоролмалар сығара. Бында сеймал өсөн юғары сифатлы меттал ғына ҡулланыла.\nСиләбе делегацияһы Өфө моторҙар эшләү берекмәһенең продукцияһы менән дә танышты. Алты йыл элек асылған ЕСМ заводынан айырмалы был объект борондан эшләп килә һәм бөтә донъяға билдәле. Берекмәлә 20 мең тирәһе кеше эшләй, бында авиасәнәғәт өсөн двигателдәр йыйыла. Тәьҫораттар бик яҡшы, хәҙер аныҡ хеҙмәттәшлек йүнәлештәре хаҡында һүҙ алып барырға мөмкин, тине күрше өлкә губернаторы.\nСәнәғәт үҫешкән төбәктәрҙә тирә-яҡ мөхитте һаҡлау мәсьәләһе лә ҡырҡыу тора, силәбеләр Башҡортостандың ошо йүнәлештәге эш тәжрибәһе менән дә ҡыҙыҡһынды.\nНефтехимиктар паркы уртаһында ҡуйылған был станция атмосфера торошон тикшерә. Тәүҙә ошо ҡоролмаларға торбалар аша һауа һурҙырып алына, артабан инде уның составындағы зыянлы матдәләр күләме тикшерелә. Бар һөҙөмтәләр компьтерҙа күренеп бара. Күрһәткестәр норманан артҡан осраҡта белгестәр бысраныу сығанаҡтарын асыҡлай башлай.\nХәбәрсе. Силәбеләр әйтеүенсә, әле өлкәлә экологияны һаҡлау буйынса шәхси эшҡыуарҙар бар, әммә был проблема дәүләт кимәленә күтәрелмәгән. Башҡортостанда иһә был тирә-яҡ мөхиткә етди иғтибар бирелә.\nКүрше өлкә вәкилдәре шулай уҡ «Аҡбуҙат» ипподромында һәм Өфөнөң башҡа предприятиелар, социаль объектарҙа ла булды. Был тәжрибә уртаҡлашыу киләсәктә ике яҡ араһындағы аныҡ проекттар нигеҙенә ятырға тейеш.


Башҡорт комсомолы хаҡында тәүге энциклопедия донъя күрҙе\nБаҫма ике йыл дауамында тупланды. Тарихи китапта элекке комсомолдар тураһында 700-ҙән ашыу биографик мәҡәлә, 800-ҙән ашыу иллюстрация, хаттар, иҫтәлектәр урын алған.\nЭнциклопедия төҙөүгә республиканың ҡала, район хакимиәттәре йәлеп ителгән. Ҡыҙғанысҡа ҡаршы, комсомол хаҡында тулы мәғлүмәттәр бар төбәктәрҙә лә һаҡланып ҡалмаған. Шуға күрә комплекс хеҙмәткәрҙәренә бик күп архив материалдарын аҡтарырға тура килгән. Шулай уҡ тарихсы Тимер Саяповтың ике монографияһына, элекке комсомолдарҙың иҫтәлектәренә мөрәжәғәт иткәндәр.


“Юлдаш”ҡа нисек реклама бирергә? » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » “Юлдаш”ҡа нисек реклама бирергә?\n13.08.2019 “Юлдаш”ҡа нисек реклама бирергә?\n“Юлдаш” радиоһына мөрәжәғәт итеүселәр араһында: “Рекламаны һеҙгә нисек бирергә була?” – тип һораусылар етерлек. Күптәр төрлө мәғлүмәтте интернет селтәрҙәрендә эҙләүгә күсһә лә, радио аша яңғырағанының үҙенә күрә өҫтөнлөгө бар.\nКүҙҙәргә ҡарағанда, ҡолаҡтар аша беҙ мәғлүмәтте тиҙерәк ҡабул итәбеҙ. Иҫтә ҡалдырыуға килгәндә лә, ишеткән әйбер хәтерҙә 45 секунд тирәһе һаҡлана, ә күҙҙәргә салынғаны, кәрәге юҡ, тип һаналһа, бер секундтан һуң онотола башлай. Ғалимдар фекеренсә, яңы тауарҙарҙың ыңғай сифаттары матур һүҙҙәр аша күңелгә яҡын тауыш менән әйтелһә, беҙ тиҙерәк ышанабыҙ һәм ҡабул итәбеҙ.\nРадио аша бирелгән мәғлүмәттең тағы бер отошло яғы – ул тыңлаусыларҙың радионы махсус рәүештә түгел, ә нимә менәндер мәшғүл булғанда – эштә, рулдә, йорт-мәшәҡәттәре менән булышҡанда – тыңлауы. Был ваҡытта мәғлүмәт еңел ҡабул ителә.\n“Юлдаш”та, башҡа бик күп радиостанцияла кеүек үк, иртәнге, төшкө, киске эфир популяр. Шул уҡ ваҡытта, беҙҙе тәүлек әйләнәһенә тыңлаусы дуҫтарыбыҙҙың күп булыуы арҡаһында, көн барышында төрлө ваҡытта сыҡҡан мәғлүмәт тә үҙ тыңлаусыһын табып бара. Һауа торошо, яңылыҡтар сыҡҡан мәлдә бирелгәне һөҙөмтәле, уйын формаһындағы, көтөлмәгән фекер менән байытылғаны хәтерҙә нығыраҡ ҡала. Хаҡтарға килгәндә, “Юлдаш” радиоһын Башҡортостанда ғына түгел, сит өлкәләрҙә лә тыңлауҙарын иҫәпкә алырға кәрәк. Тыңлаусылар, таралыу даирәһе киңерәк булған һайын, реклама биреүселәр өсөн дә  арта. Йылдар дауамында беҙҙең менән ихлас хеҙмәттәшлек иткән ойошмалар быға асыҡ миҫал.\nХаҡтар буйынса тулыраҡ мәғлүмәтте беҙҙең рәсми сайтта (www.bash.news) алырға була. Һорауҙарығыҙҙы 2628808@mail.ru адресына яҙа алаһығыҙ. Реклама бүлегенең телефоны: 8 (347) 262-88-08. Һеҙ эшләгеҙ, беҙ эшегеҙҙе күрһәтергә, халыҡҡа мәғлүмәт еткерергә әҙер. Беҙ бергә!


Китаптары – беҙҙең өйҙөң йәме\nМинең ҡулымда – китапханасы булып эшләүсе әсәйемдең 2004 йылда Башҡортостандың халыҡ шағиры Мостай Кәрим менән бергә төшкән фотоһы. Ул Баймаҡ районында әҙәбиәт һөйөүселәр менән осрашып ҡайтып барышлай беҙ йәшәгән Билал ауылында ла туҡтала. Бөйөк яҙыусыны күреүҙәренә атайым, әсәйем, апайым да бик шат була. Уның менән ошо йылы осрашыу хаҡында йыш телгә алалар. Бәләкәйерәк саҡта һөйләгәндәренә әллә ни иғтибар итмәгәнмен. Дүртенсе синыфҡа етеп, Мостай Кәрим ижадын үтә башлағас, атай-әсәйемдән, апайымдан 14 йыл элек булған иҫтәлекле осрашыу тураһында төплөрәк һораштым.\n– Мостай Кәрим беҙгә ҡыш айында килде. Пар аттар егеп, ауыл осона уҡ сығып ҡаршы алдыҡ. Мин шағирҙың бер шиғырын яттан һөйләнем. Яңылышҡайным, ул үҙе миңә ҡушылып әҫәрҙе дауам итте, – тип хәтерләй әсәйем. – Шағир ябайлығы менән беҙҙе арбаны. Шиғырҙарын уҡыны, һәр беребеҙҙең хәлен һорашты. Үҙемдең китапханасы булып эшләгәнде белгәс: «Баймаҡ яҡтарына һәр ваҡыт ашҡынып киләм. Урал аръяғында саф башҡорттар йәшәй. Ололар ғына түгел, балалар ҙа шиғырҙарымды, әҫәрҙәремде яратып ҡабул итә. Был миңә ижади этәргес бирә», – тине.\nОсрашыуҙа Ләйсән апайыма ул ваҡытта 4 кенә йәш була. Фотоға ҡарай ҙа: «Мин бәхетле: Мостай Кәримде яҡындан күреүгә ирештем. Аҙаҡ уның ижадына арналған «Аҡйондоҙ, Аҡйегет» бәйгеһендә ҡатнашып, призлы урын алдым», – тип маҡтанып та ала.\nХалыҡ шағирының ижадына битараф түгел беҙҙең ғаилә. Атайым бәләкәй сағында уның әҫәрҙәрен төндә, юрған аҫтында фонарь яҡтыртып, уҡыр булған хатта. Беҙҙең өйөбөҙҙә төрлө яҙыусыларҙың китаптары һаҡлана. Улар ҡулыбыҙҙан төшмәй тиерлек. Ә бөйөк шағир, яҙыусы, драматург Мостай Кәримдең китаптары бигерәк тә күңелемә яҡын. «Беҙҙең өйҙөң йәме»н әллә нисә ҡат уҡып сыҡтым. Оксана менән Йәмилдең дуҫлыҡтары һоҡландыра. Ә бит бер уйлаһаң, ошондай уҡ йылы мөнәсәбәт өйөбөҙҙә лә һаҡлана. Беҙҙе атай-әсәйебеҙ үҙ-ара татыу, туған йәнле булырға өйрәтеп үҫтерә. Кис етһә, ғаиләбеҙ менән бер-беребеҙгә ҡысҡырып китаптар уҡыйбыҙ, күмәкләп шашка, шахмат уйнайбыҙ.\nНиндәй генә ҡыйынлыҡтар килһә лә, мин үҙ ғаиләмдә йыуаныс табам. Атайым менән әсәйем беҙҙе, балаларын, ейән-ейәнсәрҙәрен: «Һеҙ – өйөбөҙҙөң йәме!» – тип яраталар. Мин быға ныҡ ҡыуанам. Ә Мостай Кәрим китаптары беҙҙең өйҙөң йәме, Башҡортостандың хазинаһы икәнен белеп йәшәйем.


Гәзитебеҙ — дуҫыбыҙ | Йәншишмә - Page 2\nВсе записи в категории 'Гәзитебеҙ — дуҫыбыҙ'\nЭстафета миңә күсте\nНаписал в 24 марта 2017, 15:20\nӨләсәйем «Йәншишмә»не һәр ваҡыт алдырып, яратып уҡып барған. Редакциянан килгән яҙмаларын бер папкаға туплаған. Ҡәҙерләп һаҡлай. Почёт грамоталары, редакция ебәргән хаттар, Сафуан Әлибаев менән Рәмил Йәнбәковтың ҡотлауҙары – барыһы ла бар. Шулай уҡ апайым Рәшиҙә менән атайым Илнур Фәссаховтарҙың яҙмаларын да уҡып сыҡтым. «Йәш хәбәрсе» танытмалары ла һаҡланған. Гәзиткә үҙемдең дә хәбәр ебәргәнем булды, артабан …\nContinue reading ‘Эстафета миңә күсте’ »\nРубрика: Гәзитебеҙ - дуҫыбыҙ\t| Комментировать\n«Йәншишмә» – минең йәшлек дуҫым!\nНаписал в 9 марта 2017, 13:12\n37 йыл мәктәптә уҡытҡан осорҙа «Йәншишмә» минең рухи юлдашым, кәңәшсем, әйҙәүсем булды. Эшкә дәрт-дарман бирҙе гәзит. Подписка бик әүҙем барҙы ул саҡта, уҡыусы йәшәгән һәр йортҡа килер ине. Үҙем дә яҙып, балаларҙы ла дәртләндерә торғайным. Күп уҡыусылар һәләтен һынап ҡараны. Гәзит иғлан иткән төрлө конкурстарҙа – «Ҡояшлы дәфтәр», «Тарих йәшәй эргәлә», «Ауылым уңғандары» һәм башҡаларында …\nContinue reading ‘«Йәншишмә» – минең йәшлек дуҫым!’ »\n«Йәншишмә»һеҙ – донъя йәмһеҙ!\nНаписал в 15 декабря 2016, 22:46\nУҡыған белер, уҡымаған бөлөр, тигән әйтемде ишеткәнегеҙ барҙыр, моғайын? Әҙәби китаптар, гәзит-журналдар – һәр беребеҙҙең белем иленә илткән юлдашы. Был йәһәттән беҙгә борсолорға урын юҡ. Төрлө баҫмаларға яҙылып, алдырып, рәхәтләнеп уҡып барабыҙ.\nНаписал в 2 декабря 2016, 13:21\n«Аҡса юҡ, кризис…» – телевизорҙан гел ошондай һүҙҙәр яңғырай. Ә беҙ бер ҙә аптырап ҡалманыҡ, гәзит-журналдарға яҙылыу өсөн мәктәптә йәрминкә ойошторҙоҡ. Һәр беребеҙ алдан әҙерләнде: бейәләй, ойоҡбаш бәйләне, сәйләндән беләҙек үрҙе, сәскә, матур биҙәкле резинкалар, төрлө муйынсалар яһаны, татлы ризыҡтар бешерҙе.\nҮҙем теләгән бүләк\nНаписал в 25 ноября 2016, 16:41\nБөгөн линейкала бөтә мәктәп алдында «Йәншишмә»нең призын тапшырҙылар. «Минең өс айым» бәйгеһендә III урын алыуым менән ҡотлап, Маҡтау ҡағыҙын, иҫтәлекле бүләкте мәктәп директоры Лилиә Айрат ҡыҙы Заһиҙуллина үҙе тапшырҙы. Бөтәһе гөрләтеп ҡул сапҡанда сығып алыуы күңелле булды. Ә бүләге һуң, бүләге! Сигеү йыйылмаһы. Мин күптән инде күрше Рәсихә апайға инеп сигергә өйрәнеп йөрөй инем. Әсәйемдән …\nContinue reading ‘Үҙем теләгән бүләк’ »\n«Йәншишмә»не көтөп кенә ултырам\nНаписал в 8 июля 2016, 15:33\nМиңзифа өләсәйемә – 61 йәш. Өлкән йәштә булһа ла, һаман да почтала эшләп йөрөй. Көн һайын күрше Йәнгел ауылына барып, гәзит-журналдар, хаттар алып ҡайтып, халыҡҡа тарата. Ауылдың олоһо ла, кесеһе лә өләсәйемде көтөп кенә тора. Яңы сыҡҡан гәзит, журналдарҙы уҡып, тиҙерәк илдә барған яңылыҡтар менән танышырға теләй улар.\nБүләк – минеке!\nНаписал в 1 июля 2016, 13:36\nБеҙ йыл һайын гәзит-журналдар алдырабыҙ. Миңә бигерәк тә «Йәншишмә» оҡшай. Ундағы булған бөтә һүрәттәрҙе ҡарап сығам, ә гәзитте әсәйемдән уҡытам. Быйыл инде үҙем уҡырға ла өйрәнә башланым, көҙгә мәктәпкә барасаҡмын бит. Отош тураһында ишеткәс, шунда уҡ уйында ҡатнашыу теләгем тыуҙы. Әсәйем дә ҡаршы булманы. Еңеүемә ышана инем, бүләккә йыйылмалы ултырғыс оттом. Киләсәктә лә конкурстарҙа ҡатнашып, …\nContinue reading ‘Бүләк – минеке!’ »\nЙәнгә сихәттәре бар\nНаписал в 14 июня 2016, 13:52\nХаҡлы ялға сыҡһам да, балалар гәзите «Йәншишмә»не әле лә яратып уҡыйым. Быйыл да яҙылдым. Һәм һис тә үкенмәйем. Йәше лә, ҡарты ла яратып уҡырлыҡ материалдар бар был баҫмала. Бала саҡ хәтирәләренә күсәйем әле. Күктән тулы ай ҡарай. Уның нурҙары тәҙрә аша төшөп, урындыҡ тултырып йоҡларға ятҡан балаларҙың йөҙөн яҡтырта. Ә был ваҡытта өләсәй, ейән-ейәнсәрҙәрен һөйөп …\nContinue reading ‘Йәнгә сихәттәре бар’ »\n«Йәншишмә»нең килгәнен түҙемһеҙләнеп көтәбеҙ\nНаписал в 22 апреля 2016, 15:36\nХоҙайбирҙин ауылының өсөнсө һәм дүртенсе синыфында береһенән-береһе аҡыллы, үткер, һәр яҡлап һәләтле балалар уҡый. Барыһы ла тырыштар, етеҙҙәр һәм ярҙамсылдар. Яҡшы уҡырға ла, мәктәптә, район кимәлендә үткәрелгән конкурстарҙа ла ихлас ҡатнашырға өлгөрәләр. Байрамдарҙа шиғыр ятлайҙар, матур итеп йырлайҙар, тыпырлатып бейеп тә китәләр. Малайҙарым саңғы шыуырға, шахмат, шашка, теннис уйнарға яратһалар, ҡыҙҙарым һүрәт төшөрөргә лә, ҡул …\nContinue reading ‘«Йәншишмә»нең килгәнен түҙемһеҙләнеп көтәбеҙ’ »\nЯҙыл, уҡы, булма ғәмһеҙ, «Йәншишмә»һеҙ — донъя йәмһеҙ!\nНаписал в 18 марта 2016, 15:20\n1 февралдән 31 мартҡа тиклем 2016 йылдың икенсе ярты йыллығына элекке хаҡ менән «ЙӘНШИШМӘ»гә алдан яҙылырға була.


Эҙәрмәндәр 1941 йылда һәләк булған Дәүләкән һалдаты Петр Ивановтың туғандарын эҙләй // Йәмғиәт | новости башинформ.рф\nЭҙәрмәндәр 1941 йылда һәләк булған Дәүләкән һалдаты Петр Ивановтың туғандарын эҙләй\n9:29, 6 февраля 2012 Йәмғиәт\nБашҡортостандың Эҙәрмәндәр отрядтары фонды совет һалдатының һөйәктәре менән бергә табылған медальондың экспертизаһы һөҙөмтәләрен алды. Эҙләү эштәрен үҙҙәрендә, Тверь өлкәһенең Пенно ҡасабаһы янындағы һаҙлыҡта, «Истина» отряды алып барған.\nЭксперттар асыҡлауынса, медальондағы документ Башҡорт АССР-ы кешеһе, ефрейтор Петр Захарович Иванов исеменә тултырылған булған. Хәтер китабы мәғлүмәттәренә ярашлы, ул 1919 йылда Дәүләкәндә тыуған һәм Луначарская, 8 адресы буйынса йәшәгән. Әсәһе — Иванова Татьяна Васильева. 133-сө уҡсылар дивизияһында хеҙмәт иткән. 1941 йылдың 17 сентябрендә һәләк булған.\n— Иванов Петр Захаровичтың һәм уның яуҙаштарының һөйәктәрен 2012 йылдың йәйендә ерләү планлаштырыла. Икенсе донъя һуғышында һәләк булған һалдаттың туғандарын эҙләүҙә ярҙам итеүегеҙҙе һорайбыҙ, — тип мөрәжәғәт итте агентлыҡ уҡыусыларына БР Эҙәрмәндәр отрядтары фонды рәйесе Илдар Бикбаев. Петр Иванов тураһында хәбәрҙар булған кешеләр 8 (347) 250-14-96 йәки 8 917 443 89 89 телефонына шылтыратһын.\nТеги: эҙәрмәндәр отряды, эҙләү


Башҡортостан троллейбус заводы етештереү күләмен арттыра // Иҡтисад | новости башинформ.рф\nБашҡортостан троллейбус заводы етештереү күләмен арттыра\n16:36, 4 августа 2010 Иҡтисад\n«Башҡортостан троллейбус заводы» асыҡ акционерҙар йәмғиәтендә троллейбустар етештереү арта: быйылғы йылда йөҙҙән ашыу машина сығарыласаҡ. Әлегә тиклем бында йыл дауамында ундай иҫәптә троллейбустар сығарылмаған.\nБР Сәнәғәт, инвестицион һәм инновацион сәйәсәт министрлығынан хәбәр итеүҙәренсә, "Башҡортостан троллейбус заводы" асыҡ акционерҙар йәмғиәтендә етештереү индексы быйылғы ете айҙа 2009 йыл кимәленә ҡарата 224,9 процент тәшкил иткән, тауар продукцияһы күләме ике тапҡырға артҡан, етештерелгәнде һатыу – бер ярым тапҡырға. Заводта ҡаҙна алдындағы бурыс тулыһынса ҡапланған, эш хаҡы ла ярайһы артҡан. Бөгөнгө көндә Башҡортостан троллейбус заводында 242 кеше эшләй.\n«БТЗ» асыҡ акционерҙар йәмғиәтендә хәҙерге заман технологияларына ҙур иғтибар бирелә. Яңы материалдар ҡулланыу троллейбустарҙы еңелерәк, уңайлыраҡ, энергияны аҙыраҡ ҡулланырлыҡ итергә мөмкинлек биргән. Предприятиела периметрын һәм салонды видеокүҙәтеү мөмкин булған машиналарҙы производствоға индереү планлаштырыла, был иһә электр транспорты хәүефһеҙлеген тағы ла арттырасаҡ.\nӨфөлә етештерелгән троллейбустар ышаныслы булыуҙары, файҙаланыуҙа һәм хеҙмәтләндереүҙә уңайлылығы менән айырыла. Машинаның вагон тибындағы кузовы коррозияға ҡаршы сифатлы буяу менән ҡапланған һәм температуралар алмашыныуына бирешмәй, электр тогынан юғары дәрәжәлә һаҡлағысы бар, привод менән идара итеүҙең энергияны һаҡсыл файҙаланыусы системаһы ҡуйылған.\nӘлеге ваҡытта «БТЗ» асыҡ акционерҙар йәмғиәте дүрт моделдә троллейбустар сығара, һәм һәр моделдең үҙенең өс модификацияһы бар. Белгестәрҙең һәм файҙаланыусыларҙың юғары баһаһын тәпәш иҙәнле троллейбустар алған.\nҠулланыусылар заказы буйынса яңы троллейбустар электр энергияһын сарыф итеүҙе теркәүсе ҡорамал менән, водитель өсөн кондиционер, блинкер йәки светодиодлы матрицала мәғлүмәт системаһы, автоматик радиотапшырыу системаһы менән йыһазландырыла.\n«БТЗ» асыҡ акционерҙар йәмғиәте троллейбустары ҙур һорау менән ҡуллана — улар Рәсәйҙең һәм БДБ илдәренең 50-нән ашыу ҡалаһында файҙаланыла. Уңайлы Башҡортостан машиналары электр транспортына билдәләнгән халыҡ-ара талаптарға яуап бирә. Быйыл Башҡортостан троллейбус заводы үҙенең 30 йыллығын билдәләне.\nЯңы техника сығарыуҙан тыш, Башҡортостан троллейбус заводы троллейбустарҙы ремонтлау һәм запас частар етештереү менән шөғөлләнә.\nТеги: сәнәғәт, электр транспорты


Штрафыңды түлә лә тыныс йоҡла\nКире осраҡтары суд приставтары дәүләткә бирәсәкте банк иҫәбенән һинең рөхсәтеңде һорап тормайынса ла аласаҡ. Һуңғы арала Рәсәйҙә бурыстарҙы ҡаплатыуҙың яңы алып барлыҡҡа килде.\nШтраф түләмәүселәр бер нисә төргә бүленә. Берәүҙәр онота, икенселәрҙең уға ваҡыты етмәй, өсөнсөләр махсус рәүештә түләүҙән ҡаса. Азамат ваҡыты самалылар категорияһына ҡарай. Эшем тығыҙ булғанлыҡтан шәхси йомоштарымды йомошларға ваҡыт та ҡалмай, шул арҡала штрафтар ҙа артып китә, ти ул. Күптән түгел генә ул сәйер хәлгә тап булған. Эш хаҡы алған көндө банк картаһынан өс мең һум аҡсаһы юғалғанын һиҙеп ҡала. Аптырап ул банкка мөрәжәғәт итә.\nБынан ары штрафтарҙан ҡасып ҡотолоп булмаясаҡ. Суд приставтары элек юлда тәртип боҙоусыларҙың йыйылған бурысы урынына мөлкәтен тартып алһа, өс мең һумдан артмаған сумма өсөн улар хәҙер кешене эҙләп йөрөмәй. Приставтарға мәғлүмәт килгәндән һуң бурыслының банк иҫәбендә аҡсаһы булыу-булмауы асыҡлана. Әгәр ундағы сумма штрафты ҡаплауға етмәй икән, картаға арест һалына.\nБағаналарға беркетелгән күҙәтеү камералары юл хәрәкәтен теркәп бара. Ә ҡағиҙә боҙоу-боҙмауы хаҡында уйлап та бирмәгәндәрҙең бурысы йыйылып китә. Ундайҙар бик күп, ти приставтар. Яңы технологияларһыҙ булмай. Шуға был эштә электрон система ҡулланыла.\nӘле республикала Рәсәй һаҡлыҡ банкы менән эш алып барыла, киләсәктә башҡа финанс учреждениеларын да йәлеп итеү күҙаллана. Тәртип һағында тороусылар ошо рәүешле дәүләт ҡаҙнаһын миллиондар менән тулыландырырға иҫәп тота. Ә картаһындағы иҫәп штрафты ҡапларға етмәгән водителдәргә банк, суд приставы юлын тапарға тура килә. Штрафтар булһа ваҡытында түләп барыу, ә иң яҡшыһы- юл ҡағиҙәһен боҙмай йөрөү хәйерле.


Шаран районы хужалыҡтары ураҡҡа төштө | ГТРК «Башкортостан» — Новости Уфы и РБ\nШаран районы хужалыҡтары ураҡҡа төштө\n31 июля 2018 — 17:35 ГТРК «Башкортостан»\nӘле дүрт хужалыҡта – Баҙы, Үҙәк МТС, Шаранагрогаз һәм бер нисә крәҫтиән-фермер хужалығында ужым арышын һәм бойҙай сабыу башланды. Районда баҫыуҙарҙың 29 мең гектарында иген сәселгән. Аграрийҙар ғәҙәти культуралар менән бер рәттән етен, гәрсис һәм рапс майҙандарын киңәйтә. Быйыл Шаранда техник май биреүсе үҫемлектәр ике мең гектарҙа үҫтерелә. Әлеге ваҡытта хужалыҡтар мал аҙығын әҙерләүҙе йомғаҡлап тулыһынса ураҡҡа күсергә ниәтләй.


Песня «Кейәүгә» исполнителя Elvin Grey. Скачать или слушать онлайн\n1. Нисә йылдар һине көттөм,\nҺине генә эҙләнем.\nҺин күң(е)лемдең гөл-сәскәһе\nҺин минең киләсәгем.\nАҡыллы, ышансылы ир\nБулырмын һинең өсөн.\nҺин бәхетле булһын өсөн,\nТүгәрмен бөтә көсөм.\nДонъяның бар шатлыҡтарын\nБүләк итәм - итәм мин һиңә.\nҺине генә - һине яратырмын\nКейәүгә сыҡ һин миңә!\n2. Бәхет-шатлыҡ беҙҙе көтә\nБер-бер артлы теҙелеп.\nТәҡдим яһайым бөгөн һиңә.\nЯуап көтәм өҙөлөп.\nНасип булһа бергә-бергә\nЕйән менән һөйөндөрөп


Карталарҙы ҡулланыу шарттары - Meta\nКарталарҙы ҡулланыу шарттары\nБыл тәржемә. Был документтың рәсми раҫланған варианты тик инглиз телендә генә бар.\n1 «Викимедиа Карталарын» Ҡулланыу шарттары\n1.1 Дөйөм шарттар\n1.2 Карталарҙы өсөнсө яҡ хеҙмәттәрендә ҡулланыу\n1.3 Лицензия һәм авторлыҡ хоҡуҡтары\n1.4 Викимедиа проекттарында\n1.5 Яуаплылыҡтан баш тартыу\n2 Карта мәғлүмәттәре ҡайҙан килеп сыҡҡан?\n3 Карта хатаһын нисек төҙәтергә?\n4 Белешмәләр һәм тулыраҡ мәғлүмәт\n«Викимедиа Карталарын» Ҡулланыу шарттары\nФайненшл-дистрикт Сан-Франциско күрһәткән инглиз Викисәфәрендә динамик картаның скриншоты\nКарталарҙы өсөнсө яҡ хеҙмәттәрендә ҡулланыу\nСервисты туҡтатыу йәки үҙгәртеү, айырым ҡулланыусыларға йәки ҡушымталарға ҡамасаулау йәки сикләү йәки айырым осраҡтарҙа үҙ теләгебеҙ буйынса хәбәр итмәйенсә башҡа саралар күреү хоҡуғын һаҡлайбыҙ.\nӘгәр һеҙ өсөнсө яҡ проектында (йәғни Викимедиа проекттарынан тыш) Викимедиа карталарын ҡулланһағыҙ, серверҙарыбыҙҙың һәм ресурстарыбыҙҙың сикләнгәнлеген ҡарап сығығыҙ. Хеҙмәтте артыҡ күп ҡулланһағыҙ, ул башҡаларға уның тотороҡлоғона йоғонто яһарға йәки хеҙмәтләндереү сифатын кәметергә мөмкин.\nВикимедиа Карталарында түбәндәгеләр рөхсәт ителмәй:\nЛицензия һәм авторлыҡ хоҡуҡтары\nӨсөнсө яҡ проектында йәки Викимедиа проекттарында Викимедиа карталарын ҡулланһағыҙ, OpenStreetMap авторлыҡ сәйәсәте шарттарын һәм башҡа терминдарҙы үтәү өсөн яуап бирәһегеҙ.\nВаҡыт үтеү менән хәлдәр үҙгәрә. Был сәйәсәт беҙҙең практикаларҙы һәм ҡануниәтте дөрөҫ еткерһен өсөн беҙ уны үҙгәртеү хоҡуғын һаҡлайбыҙ.\nКарта мәғлүмәттәре ҡайҙан килеп сыҡҡан?\nКарта хатаһын нисек төҙәтергә?\nКартала төҙәтергә кәрәк нәмәне күрәгеҙме? уны төҙәтеү һәм картаны бөтәһе өсөн дә яҡшыраҡ итергә ярҙам итер өсөн OpenStreetMap-ҡа инегеҙ! :)\nБелешмәләр һәм тулыраҡ мәғлүмәт\nRetrieved from "https://meta.wikimedia.org/w/index.php?title=Maps_Terms_of_Use/ba&oldid=22419766"\nLast edited on 6 December 2021, at 17:53\nThis page was last edited on 6 December 2021, at 17:53.


Песня «Һинең дә һөйөүең шундай» исполнителя Ильнур Рамазанов. Скачать или слушать онлайн\nПесня «Һинең дә һөйөүең шундай»\n1)Төн йөҙө ай барҙа, ер йөҙө гөл барҙа йәм.\nНурлана, йырлана, яҡтыра бар ғәләм.\nЕл иҫә наҙлыраҡ, ҡояшта яҡтыраҡ нур.\nХистәргә күмелеп, яныңа мин киләм.\nМинең дә, минең дә, минең дә һөйөүөм шундай.\nҺинең дә, һинең дә, һинең дә һөйөүөң шундай.\nЕлдәр ҙә наҙлыраҡ, ҡояш та яҡтыраҡ бит.\nКүҙемә ҡара ла шатланып донъяға йылмай.\n2) Һин барҙа, мин бармын.\nМин барҙа, һин барһың, кил.\nЯратам, һағынам, һыуҙарһыҙ кипкән гөл.\nЙондоҙҙар балҡышы, йылғалар ағышы-һин.\nЙөрәгем яныуҙан, ҡалғаны бары көл.\nМинең дә, минең дә, минең дә һөйөүөм шундай,\nҺинең дә, һинең дә, һинең дә һөйөүең шундай,\nЕлдәр ҙә наҙлыра, ҡояшта яҡтыра бит,


Кадеттар ҙа рейдҡа сыҡты » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Кадеттар ҙа рейдҡа сыҡты\nЮл хәрәкәте хәүефһеҙлеге дәүләт инспекцияһы тарафынан ойошторолған “Иғтибар: балалар!” иҫкәртеү акцияһына Сибайҙың 7-се мәктәбе кадеттары ла дәррәү ҡушылды.\nУларға тәүҙә Рәсәй Эске эштәр министрлығының Сибай ҡалаһы буйынса ЮХХДИ бүлеге инспекторы, полиция лейтенанты Ринат Хафизов инструктаж үткәрҙе: балаларҙың юл йөрөү ҡағиҙәләрен нисек белеүен тикшерҙе, юл-патруль автомашинаһы төҙөлөшө менән таныштырҙы.\n– Бындай акцияларҙы даими үткәрәбеҙ, кадеттар беҙгә һәр саҡ ярҙам күрһәтә, – ти полиция хеҙмәткәрҙәре. – Йәш инспекторҙар менән Сибай урамдарында рейд үткәреп, юл хәрәкәтен контролдә тоттоҡ. Бигерәк тә автомобилдәрҙә балалар креслоһы булыу-булмауын иғтибарға алдыҡ: ата-әсәнең байтағы был ҡағиҙәне үтәмәй, шунлыҡтан юл аварияларында балаларҙың имгәнеү осраҡтары күп теркәлә.\nКадеттар водителдәргә буклеттар ҙа таратты. Рейд барышында тәртип боҙоу осраҡтары асыҡланманы.\n– Юлда йәш инспекторҙарҙың туҡтатыуы, буклет биреп, имен сәфәр теләүе – үҙе үк матур күренеш. Балаларҙы хәстәрләүҙәре айырыуса ҡыуандырҙы. Ысынлап та, ошондай иғтибар юлда тәртипле йөрөүгә, талаптарҙы һәр саҡ иҫтә тотоуға ныҡлы булышлыҡ ҡыла, – ти водителдәр.\nӘйткәндәй, ҡаланың 7-се мәктәбендә, Урал аръяғы райондарында тәүгеләрҙән булып, өс йыл инде ошондай йүнәлештә белем бирелә: бында ун кадет һәм ике курсант класы бар.


Published date Июль 25, 2017\nПоделиться "ДӨРӨҪ ЮЛДАН БАРАМ: РЕСПУБЛИКАЛА МИЛЛИ КИНО СӘНҒӘТЕН ҮҪТЕРЕҮ КӘРӘК!"\nБашҡортостандың кино сәнғәте тамашасылар араһында һәр ваҡыт бәхәсле фекерҙәр уята. Шулай ҙа беҙ хәҙер башҡорт киноһы бармы, юҡмы, тигән мәңгелек һорауға яуап эҙләүҙән юғарырыҡ кимәлгә күстек, шикелле. Быйыл ғына башҡорт режиссерҙары республика кинотеатрҙары экрандарына ике фильм сығарҙы һәм уларҙың тулы залдар йыя алыуы был йүнәлештә ҙур уңыш булды. Милли киноның кимәлен ниндәй картиналар билдәләй? Кинематографияның киң массалы сәнғәт төрө булып китеүенә нимәләр ҡамасаулай? Заманыбыҙҙың билдәле кинорежиссерҙарының береһе, 12-нән ашыу тулы метрлы картина авторы, Ш. Бабич исемендәге дәүләт премияһы лауреаты, Башҡортостандың атҡаҙанған сәнғәт эшмәкәре Булат Тимер улы ЙОСОПОВ менән ошо юҫыҡтағы һорауҙарға яуап эҙләйбеҙ.\nАртист булырға, ғәҙәттә, хыялланалар. Ә режиссер булыу яҙмышың икәнен нисек аңларға? Ғөмүмән, кинорежиссура ул һөнәрме?\n– Кино сәнғәтендә эшләүемә хәҙер 21 йыл, 1996 йылда С. Герасимов исемендәге Бөтөн Рәсәй кинематография институтын тамамлағайным. Кинорежиссураны һөнәр тип тә атауы ауыр, сөнки теге йәки был һөнәр һине матди яҡтан тәьмин итеүсе шөғөл дә. Ә сәнғәт өлкәһендә йышыраҡ рухи төшөнсәләр менән эш итергә тура килә. Шулай ҙа кинорежиссура минең өсөн, һис шикһеҙ, һөнәр. 2009 йылда үҙемдең киностудиямды асып, эшҡыуар булараҡ ниндәйҙер кимәлдә үҙаллы юлға баҫҡанмын.\n11-12 йәштәр тирәһе булғандыр, көндөҙ телевизорҙан башҡортса фильмдар күрһәткәндәрен, атайымдан, беҙҙә кино төшөрәләрме, тип һорағаным хәтерҙә. Юҡ, тип яуапланы ул. “Нисек улар башҡортса матур итеп һөйләшәләр һуң?” тип аптыраным мин. Баҡтиһәң, был башҡорт теленә дубляж – тәржемә ителгән фильмдар булған икән. Шунда атайым илдә автономиялы һәм союздаш республикалар барлығын, һуңғыларының статусына яраҡлы үҙҙәренең милли киностудиялары булыуын һәм милли кинолар төшөрә алыуын аңлатты. Башҡорт мәҙәниәте мөхитендә, башҡорт зыялылары араһында тәрбиәләнгән кеше булараҡ, миңә был хәҡиҡәтте ҡабул итеүе ауыр булды, хатта бер аҙ үҙебеҙҙе ҡыйырһытылған итеп тойҙом да шикелле. 1990 йылда Башҡортостан киностудияһы асылғас, ошо тойғо мине кинорежиссер һөнәрен яҙмышым итеп ҡабул итергә һәм ВГИК-ты һайларға этәрҙе. Ул заманда кино төшөрөүе ҡатмарлы процесс ине. Кино төшөрә торған таҫма иҫ киткес ҡиммәтле, уның һүрәтен сығарыу өсөн Мәскәүгә, тауыш яҙҙырыу өсөн Екатеринбургҡа бара инек. Павильон, тон студияһы кеүек технологик базабыҙ, сценарий яҙыусыларыбыҙ юҡ ине. Ә уйын кинематографияһы – ул технологиялар, йәғни, декорациялар, костюм тегеү, каскадер цехтары һ.б. Был “Мерседес” автомобилен колхоз баҫыуында йыйыуға тиң ине. Нисек итеп кино төшөргәнбеҙҙер, хәҙер ошоға аптырайым. 2009-2010 йылдарҙы кино төшөрөү өлкәһендә һынылыш мәле тип иҫәпләйем, сөнки цифрлы технологиялар килде. Бөгөн фотоаппаратҡа кино төшөрөргә була. Йәш быуын кинорежиссерҙарына, быны улар үҙҙәре аңлап етмәһә лә, еңелерәк хәҙер. Кинорежиссураны һөнәр итеп һайлаған саҡта минең менән республикала кино сәнғәтен үҫтереү тигән теләк идара иткәндер. Ижадсы булараҡ эҙләнеү, үҙеңде табыу теләге һуңғараҡ килә һәм был һөнәр һинең өсөн тотош бер фәлсәфәгә әүерелә. Мин һайлаған юлымдан тайпылмауым менән бәхетлемен. Һуңғы, ярайһы уңышлы проекттар был йүнәлештә дөрөҫ юлдан барыуымдың дәлиле, тип иҫәпләйем.\nҺуңғы проекттар, тигәндә ниндәй фильмдарҙы күҙ уңында тотаһығыҙ?\n-“Визит”, “13-сө раунд”, “Кредит”, “Наган” һәм, әлбиттә, “Бабич” фильмдарын, йәғни, үҙемдең киномәктәбемде асып, эшҡыуар булып китеп, ижади биографиямда икенсе һулыш асылғас эшләгән бөтөн проекттарымды. Аҙағына тиклем еткерелгән һәр проект – үҙе ҙур уңыш, сөнки һин унан үҙең өсөн күп нәмә алаһың. “Бабич” фильмында ла етешһеҙлектәр бар, әммә ул да минең өсөн ниндәйҙер кимәлдә еңеү. Тамашасыларҙың был фильмды күргәндән һуң ыңғай тойғо-хистәрен асыҡтан-асыҡ белдереүенә лә шатланам. Дөрөҫөн әйткәндә, мин ҙур уңыштарға өйрәнмәгәнмен.\nКиномәктәпте асыр алдынан мин бер йыл дауамында “Нисек итеп үҙеңдең киноңды төшөрөргә?” тигән китап яҙҙым, бөгөн үҙемдең уҡытыу методикаһы, белемде һынау ысулдары бар. Киномәктәпте асыуҙың беренсе сәбәбе – йәшәү өсөн матди мөмкинлектәр табыу кәрәк ине. Икенсенән, республикала миңә заказдар булмаясағын да аңлай инем, шуға ла ижади яҡтан үҫеү өсөн дә үҙемә-үҙем шарттар булдырырға тейеш инем. Башҡаларға белем биреп, үҙең дә камиллашаһың. Һуңынан мин “Визит” сценарийын яҙҙым, ул уҡыу пособиеһы булып тора. Миндә белем алған 165 режиссер “Визит”ты төшөргәндә ҡатнашты. Бөгөнгө көндә “Тере таҫма” тип аталған шәхси киностудиямдың павильоны, тон студияһы, ут яҡтыртыу ҡорамалдары, камералары, матди базаһы, даими штаты бар. Бөтөн был технологиялар – киномәктәптәге эш һөҙөмтәһе, ул процесты аңларға ярҙам итә. Технологиялар бар икән, проекттарҙың сығымдары ла түбәнәйә. Бөтөн донъяла технологиялар артынан һунар итеү юҡҡа ғына түгел бит ул.\nБашҡортостандың 100 йыллығына арналған булыуы менән дә, Бабичтың шәхесе менән бәйле булғанлыҡтан да, башҡорт тамашасыһының “Бабич” фильмына ҡарата ошондай ыңғай мөнәсәбәттә буласағын көткәйнек тә. Был фильмдың башҡа халыҡтарға үҙебеҙҙе танытыу кеүегерәк маҡсаттары бар инеме?\n– Был кино ниндәйҙер датаға арнап төшөрөлмәне, бары тик тарихи, мөмкинлектәр йәһәтенән ошо осорға тура килде. Миңә яҙыусы Ғәзим Шафиҡовтың “Крючья под ребро” тигән китабы оҡшай ине. Ошо дәүер, шулай уҡ Бабичтың шәхесе менән 2003 йылдар тирәһенән алып ҡыҙыҡһынам. Ғәзим ағай менән дә был турала күп һөйләштек. Ул мәлдә бындай кино төшөрөп булмай ине, әммә хыял бар ине. Сөнки, әйтеүемсә, технологиялар юҡ ине. Мең һалдатты бөгөн дә кейендереп бөтөп булмай, әммә заманса технологиялар менән кадрҙа мең һалдат яһай алаһың. Компьютерҙа шартлау, осоштар эшләп була. Был йәһәттән совет кинорежиссерҙары көнләшер ине беҙҙән.\nҺуңынан мин Өфө дәүләт сәнғәт институтында Таңсулпан Бабичева менән Гөлсәсәк Саламатованың БАССР-ға нигеҙ һалыусылар хаҡындағы “10 июль. Көн һәм быуат” спектаклен күрҙем һәм режиссер булараҡ был идеяның ниндәй формала булырға тейешлеген аңланым. Фильмды төшөргәндә иң мөһиме ошо дәүерҙе, уның шәхестәрен күрһәтеү ине. Әгәр ҙә беҙ республикабыҙҙы кемдәр бар иткәнен белмәйбеҙ икән, уны бөгөн беҙгә һаҡлап ҡалыуы ауыр буласаҡ. Башҡортостан буш урында барлыҡҡа килмәгән. Башҡортостан СССР-ҙа тәүге милли республика, ул федерализмға нигеҙ һалыусы. Кемдер тәүҙә аңында, беҙгә айырым республика кәрәк, тигән ҡарар ҡабул иткән һәм был фекерҙе күтәреп алыусылар ҙа уйлап сығарылған персонаждар түгел, ә реаль шәхестәр. Уларҙы белмәү – ҡайҙа йәшәүебеҙҙе аңламауға тиң. Улар тере кешеләр булған, улар ҙа көлгән, илаған, яратҡан, хәүефләнгән, ҡыйыу булған. Картина аң кимәлендә тамашасыларға яҡын, сөнки ул беҙҙе башланғысыбыҙға алып ҡайта. Беҙ уларға республикабыҙ өсөн бурыслы.\nӘ башҡа милләттәр был кинонан ниндәйҙер фәһем алырға тейеш тә түгел. Тәү сиратта, кемдер түгел, ә үҙебеҙгә кемлегебеҙҙе аңлау зарур. Башҡалар өсөн башҡа кино төшөрөүселәр бар, мине республика халҡы – айырыуса көнбайыш, төньяҡ-көнбайыш башҡорттары яҙмышы күберәк борсой. Үҙем өсөн уларҙың ихтыяжын өҫтөнөрәк ҡуям, шуға ла мин республика халҡы өсөн төшөрҙөм был киноны. Ни өсөн фильмда мөхәббәт һыҙығын үҫтермәнегеҙ, тип тә күп һорайҙар. Бабич бер ғүмере эсендә ике ғүмер йәшәгән кеше. Ул шағир ҙа, сәйәси эшмәкәр ҙә. Бөгөнгө заманда был ике бөйөк бурысты үҙендә уңышлы берләштергән шәхестәр һирәк. Бабичтың сәскәле яланда яратҡан ҡыҙын етәкләп йүгереп йөрөүе уны яңы яҡтан асмаҫ та ине. Ә бына төштәре, ижады, башҡа шәхестәр менән мөнәсәбәте, башҡорт халҡы һайлау алдында торғанда кисергән ғазаптары миңә – 43 йәшлек режиссерға мөһимерәк тойолдо. Һәм кинола был тарихтың дауамы булырға тейеш.\n“Бабич” фильмында бер быуат элек йәшәгән шәхестәребеҙҙе бөгөнгө беҙгә яҡшы таныш актерҙарыбыҙ йөҙөндә күреү уны тағы ла тамашасыға яҡыныраҡ итте кеүек…\n– Кинола төшә алған актерҙарыбыҙ күп түгел, әммә улар бар. Театрҙарҙа йәш, матур, һәләтле, иң мөһиме, рухы, эске көсө булған актерҙар эшләп йөрөй. Бабич ролен башҡарыусы Илгиз Таһиров роль өсөн өлгөрөп килде проектҡа, уға нимәнелер аңлатырға ла кәрәкмәне. Уларҙың һәр береһенең кинола төшөү өсөн эске мөмкинлектәре ҙур, улар менән йышыраҡ эшләргә кәрәк. “Бабич”ты төшөрөүҙе яҡын дуҫтар менән ваҡыт үткәреүгә тиңләр инем. Тап ошо йәштәр башҡорт мәҙәниәтенең киләсәге. Ғөмүмән, республикабыҙҙа һәләтле кешеләр күп, улар бында үҙҙәрен аса алмайынса, Мәскәүгә китә. Был тенденция, бер яҡтан, яҡшы, сөнки улар һөнәри йәһәттән тәжрибә туплай, икенсе яҡтан, насар, сөнки эшләй башлаһаң, белгестәр етмәй. Мәскәүҙә операторың менән һүҙгә килешһәң, урынына икенсе оператор алып була. Бында был мөмкин түгел, эш тә туҡтаясаҡ. Беҙҙә эш күберәк шәхси мөнәсәбәттәргә ҡоролған, ә Мәскәүҙә – аҡсаға. Республикала кино сәнғәте менән шөғөлләнгән кешеләр өсөн был һөнәр түгел кеүек тойолоп китә шуға, был йәшәү рәүеше. Мин дә Мәскәүҙән аҡса эшләргә түгел, кино төшөрөргә ҡайттым. Һәр хәлдә, беҙҙә һәләттәр күп һәм уларҙы эш менән тәьмин итеү йәһәтенән нимәлер уйларға кәрәк. Һәр һөнәр эйәһе эш юҡлыҡтан күңел төшөнкөлөгөнә бирелә.\nБөгөн башҡорт киноһында яңы фильмдар, яңы исемдәр барлыҡҡа килә башланы. Режиссер һәм педагог булараҡ, уларға тәнҡит күҙлегенән ҡарайһығыҙмы, әллә беҙгә әлегә башҡорт киноһы булғаны өсөн генә лә ҡыуанырға кәрәкме?\n– Беҙҙә йәш, һәләтле режиссерҙар күп, киләһе йылдарҙа Башҡортостан, башҡорт киноһы торошон тап улар билдәләйәсәк. Уларға үҫергә мөмкинлек бирергә кәрәк, ә мөмкинлектәр беҙҙә, шөкөр, бар. Кино төрлө булырға, күп массаларҙы йәлеп итергә тейеш – быға мин шат ҡына. Үҙем дә киномәктәптә кинорежиссура серҙәренә өйрәтәм. Әлегә 165 кино һөйөүсе уҡып сыҡты, улар бөгөн төрлө фестивалдәрҙә приздар яулай. 1992 йылда билдәле тележурналист Луиза Фархшатова: “Булат Йосопов, һеҙ республикала уйын фильмдарын төшөрөүсе беренсе режиссермы?” – тип һорағайны. Мин үҙемде беренсе тип иҫәпләмәйем, беренсе булһам, миңә тиклем бер башҡорт фильмы ла булмаҫ ине. 81-се булһам да үҙемде бәхетле иҫәпләр инем. Бөгөн режиссерҙарыбыҙ күп, улар араһында үҙемдең дә булыуыма шатмын. Республика кинематографының проблемалары бар, әлбиттә, әйтәйек, үҙебеҙҙең кинопрокат булмауы бәкәлгә һуға. Кинотеатрҙарҙың репертуарын Йошкар-Ола, Силәбе, Екатеринбург, Мәскәү, Санкт-Петербург төҙөй. Үҙебеҙҙең киностудия Баймаҡ һәм Октябрьскийҙағы кинотеатрға ғына яҙа. Йәғни, үҙ йортоңа тәҙрә аша ингән кеүек була. Кинотеатрҙарҙы финансларға мөмкинлеге булмағас, дәүләт үҙ активын эшҡыуарҙарға һатып бөттө. Улары, үҙ сиратында, репертуарҙы сит ил кинолары менән тултыра. Шул уҡ ваҡытта, бик уңышлы проекттар булыуын күреп, кинотеатрҙар милли кинематографҡа йөҙө менән борола башланы бөгөн. Беҙгә хәҙер берләшергә лә, улар менән аралашыуҙы көсәйтеп, улар аша үҙ мәҙәниәтебеҙҙе алға этәрергә кәрәк.\nҺәр фильм мотлаҡ касса йыйырға тейешме?\n– Рәсәйҙәге дөйөм хәлгә күҙ һалһаҡ, шуны күрәбеҙ. 1991 йылда Советтар Союзы һәм уның менән бергә совет кинематографияһы тарҡалғас (ә ул донъяла иң яҡшыларҙан булды), кино төшөрөүселәр коммерция рельстарына күсергә тейеш ине. Коммерция рельсы, тимәк, һайлау. Йә совет кинематографын артабан үҫтереү, үҙ Гайдайҙарыбыҙҙы, Шукшиндарыбыҙҙы, Бондарчуктарыбыҙҙы булдырыу. Йәки бизнестың Америка системаһы өлгөһө буйынса үҫешеү. Был ике система ла һайланмай, йәғни, совет кино мәктәбе лә, бизнестың Америка принцибы ла Рәсәй киноһында үҙләшеп китә алмай. Рәсәй кинематографистары 90-сы йылдарҙа коммерция фильмдары төшөрөргә өйрәнә алмай. Хәҙер яңы быуын үҫте, улар донъя кимәлендәге уңышлы фильмдарға ҡарап, үҙҙәре өсөн ниндәйҙер һығымта яһайҙыр. Ә әлегә Рәсәй киноһы үҙ сығымын ҡаплай алмай. Рәсәй киноһының дөйөм кассаһы – 10-15 процент ҡына.\nМинеңсә, Рәсәй киноһына барыбер һайларға кәрәк – йә совет киноһы йолаларын тергеҙергә, йә уларҙы алып ташлап, беҙ – Америка киноһы, тип иғлан итергә. Ул саҡта бюджеттан китәбеҙ ҙә, тик бизнес менән шөғөлләнә башлайбыҙ. Башҡорт кинематографы Рәсәй ысынбарлығынан сығып үҫешә. Беҙ ҙә шул уҡ һайлау алдында. Тик бизнесҡа китһәң, мәҙәниәт тураһында уйламайһың инде. Ә мәҙәниәтте үҫтерәм тиһәң, аҡса юҡ. Мәҙәниәтте лә, бизнесты ла берләштереп була, тик һуңғы 25 йыл эсендә Америка киноларында тәрбиәләнгән тамашасыны ошо территорияла башҡорт телендәге киноға йәлеп итеүе ауырыраҡ. Сөнки уларҙың да һайлау мөмкинлеге бар – башҡорт киноһын ҡарарғамы, әллә Голливуд киноһынмы. Милли кино – ул насар сифат тигәнде аңлатмай. Быны беҙ 9 млн һумлыҡ грантҡа кино төшөрөп, раҫланыҡ инде. Тамашасы “Форсаж”ға ҡарағанда, башҡорт телендәге киноға өҫтөнлөк бирҙе. Тимәк, Өфө тамашасыһы башҡорт киноһын күргеһе килә. Баймаҡта ла ҡарарға теләйҙәр, тик уларға күрһәтмәйҙәр генә. Хәҙер прокатсылар, дистрибьюторҙар, рекламасылар, партнерҙар менән эште әүҙемләштереү кәрәк. Был, иң тәүҙә, картинаның үҙҡиммәтен түбәнәйтеү өсөн мөһим. Ниндәйҙер үҫеш системаһын уйлап табырға кәрәк. Был һорауға еңел генә яуап биреп булмай. Кемдер мин һайлаған юл буйлап бара ала – киномәктәп менән аҡса эшләйем һәм ул аҡсаға мәҙәни проекттар төшөрәм, сөнки минең өсөн яратҡан эшем менән булышыу мөһим. Әйткәндәй, кинематограф Францияла ла, Англияла ла субсидиялана. Әгәр ҙә теге йәки был дәүләттең территорияһында үҙ телендәге киноһы юҡ икән, ул уның территорияһы булыуҙан туҡтай. Дәүләт шуны аңларға тейеш, мәҙәниәт – ул дәүләт йүнәлешенең төп нигеҙе. Глобалләшеү һәйбәт күренеш түгеллеген Европа төшөндө инде бөгөн. Беҙҙең республика ла шуға инанһын ине: үҙбилдәләнеште һаҡлап ҡалыу – шәхси рухи хәүефһеҙлек мәсьәләһе ул. Гранттарға эшләнгән һәр проекттың нигеҙендә ошо хәҡиҡәт ятырға тейеш.\nСовет режиссерҙары бөгөнгө технологияларға ҡарап көнләшер ине, тинек. Ә улар бөгөнгө геройҙарға һоҡланыр инеме? Ни тиһәң дә, совет киноһы геройы өлгөһөндә тотош быуындар тәрбиәләнде бит?\n– Юҡ, тип уйлайым. “Высоцкий. Спасибо, что живой” киноһын күреп, “Ул минең иң яратҡан йырсым ине, ә һеҙ унан кире герой яһағанһығыҙ”, – тип күршем минең йөҙөмдә бөтөн кинорежиссерҙарға дәғүә белдергәйне. Минең дә был киноны күреп, кәйефем боҙолдо: күпме бөйөк йырҙар яҙған, күпме ролдәр башҡарған Высоцкийҙы бысраҡ күлдәктәге наркоман итеп күрһәтәләр. Ниндәй маҡсатта – аңламаҫһың. Замандаштарыбыҙ – ауылдарҙа емерелгән хужалыҡтарҙы тергеҙеүселәр, уҡытыусылар, йәшәү бүләк иткән табиптар, енәйәтселәрҙән һаҡлаусы полиция хеҙмәткәрҙәре герой була алмаймы ни? Кинематограф һәр ваҡыт тамашасыла ыңғай тойғолар ҡалдырырға тейеш. Мәҫәлән, Бабич минең өсөн идеаль герой – ул үҙе өсөн түгел, башҡалар өсөн йәшәй. “Урал батыр” эпосында ла күрәбеҙ быны, башҡорт өсөн төп йәшәйеш асылы ла ошонда. Совет фильмдарында ла бар ине был: кеше алмай, бирә – яҡшылыҡты, изгелекте. Бөгөнгө геройҙар тик үҙен ҡайғырта, урлай, үлтерә. Тағы ҡабатлайым: кинематограф – ул шундай ҡорал, уның ярҙамында һин тамашасыға тәьҫир итергә тейешһең. Ул кино ҡараһын да, геройҙан өлгө алып, матур итеп йәшәргә дәртләнһен, эшен яҡшы итеп башҡарһын, балаларын изгелектә тәрбиәләһен. Кино һәр ваҡыт идеологик йәһәттән тәрбиәләүсе ҡорал булды, ә бөгөн был да юҡҡа сыға. Мин совет киноһы вәкиле, мин Рәсәй кинорежиссеры түгел. Дөрөҫөрәге, мин кометаның ҡойроғо ғына, ә комета күптән осоп киткән. Экрандарға яҡшы геройҙарҙы ҡайтарырғамы, юҡмы, тип һорайһығыҙ икән, мотлаҡ ҡайтарырға кәрәк, тип яуаплайым. Башҡалар был йәһәттән нимә уйлайҙыр, белмәйем.\nМилли киноның үҫеш кимәлен тулы метрлы фильмдар билдәләйме?\n– Республикала милли кино тигән төшөнсә бик шартлы. Бына һинд кинолары шунда уҡ танылып тора, уны йырҙары, бейеүҙәре билдәләй. Француз киноһын да таныйҙар. Бына был башҡорт киноһы тип әйтерлек үҙ кинотелебеҙ ҙә, үҙ формабыҙ ҙа юҡ әлегә. Уларҙы эҙләү бара. Тамашасы беҙҙең киноларҙы күреп, башҡорттар шулай итеп төшөрә ул, тип әйтерлек булырға тейеш ул үҙенсәлек. Беҙ, кинорежиссерҙар, әлегә милли телдә заманса Америка йәки Рәсәй киноһы төшөрәбеҙ. Йәғни, мәҙәни киңлектә “башҡорт киноһы” тигән айырым төшөнсә юҡ. Беҙҙә башҡорт телендә кино төшөргән кинематографистар ғына бар. Бына был үҙенсәлегебеҙҙе табыу ҙа бурыс, тәнҡитселәр күберәк яҙһа, аңлатһа, был турала бәхәстәр булһа, яҡшы булыр ине. Бының өсөн эксперименттар үткәрергә, форма эҙләргә кәрәк. Бер нәмә асыҡ: милли кино икән, ул милли йолаларға, милли драматургияға, милли үҙенсәлектәргә нигеҙләнергә тейеш. Үҙ мәҙәниәтебеҙҙе аңлап, уны кинотел менән берләштереп, стиль барлыҡҡа килтерә алған режиссер табылһа, шул саҡта милли кино ярҙамында бизнес эшләргә лә була.\nӘ фильм 3 минутлыҡмы, 1,5 сәғәтлекме – мөһим түгел. Тулы метрлы картина 50-60 сменала төшөрөлә, шуға ла ул ҡиммәтле. Ҡыҫҡа метр өсөн 3-5 көн етә. Уның менән фестивалдәргә эләгеп була, уға дәғүәләр ҙә әҙерәк була, сөнки ҡыҫҡа метрҙы бер кем дә шул уҡ “Форсаж” менән сағыштырмай. Шул уҡ ваҡытта, кино төшөрәһең икән, һин шунда уҡ кем менәндер конкуренцияға инәһең. Күрше залда барған “Форсаж” һиңә конкурент. Беҙ баштан уҡ ошо шарттарға ҡуйылғанбыҙ, бына шуға ла кинематографистар гел тетрәнеүҙәр араһында эшләй. Ошоларҙы күҙ уңында тотоп, саҡ ҡына әүҙемерәк булырға һәм йәштәребеҙгә ярҙам итергә кәрәк, шул саҡта улар башҡорт киноһы тигән төшөнсәне булдырасаҡ.\nАтайығыҙ, Башҡортостандың халыҡ шағиры Тимер Йосопов Һеҙҙең һөнәрегеҙгә нисек ҡарай ине?\n– Мин ярайһы ирекле үҫтем, атайым аҡыллы һүҙҙәр менән тәрбиәләргә яратмай ине. Минең кино сәнғәте кеүек еңел булмаған юл һайлауыма ла ҡаршы килмәне. Хатта, кәрәк саҡта, мөмкин тиклем, матди яҡтан да ярҙам итергә тырыша ине. Гел минең өсөн борсолғанын тоя инем. “Сөмбөлдөң етенсе йәйе” өсөн “Сталкер” Халыҡ-ара фестивалендә Кино белгестәре һәм тәнҡитселәре гильдияһы призына лайыҡ булғас, ҡыуанғайны ла. Атайымдың үлеме минең өсөн оло юғалтыу булды. Беҙҙең өйҙә берәү ҙә буш ултырманы. Атай менән әсәй эшләне, апайым менән мин уҡыныҡ. Атайымдың башҡорт мәҙәниәте, шиғриәт менән шөғөлләнгәнен аңлай, халҡы өсөн хәүефләнгәнен күрә инем. Башҡорт халҡына ҡарата әйтелгән ниндәйҙер кире фекерҙәрҙе үҙенә әйтелгән кеүек ауыр ҡабул итер ине. Бер кем дә, бер ҡасан да көсләп таҡмаһа ла, ошо тойғо минең үҙемдә лә бар, ул миңә атайымдан күскән. Башҡорт телендә насар һөйләшәһең, тип әйтә ине, тик был миңә башҡорт халҡы өсөн эштәр эшләргә ҡамасауламай. Ҡалала үҫһәм дә, башҡорт телен мин кинола һаҡлайым. Киноларҙы ла гел башҡортса төшөрөргә тырышам. Үҙем атай булараҡ, улымдың сәнғәт юлын һайлап ҡуйыуынан бер аҙ хәүефләнәм. Ул әсәһенә (Башҡортостандың халыҡ артисы Рушанна Бабич – Ред.) нығыраҡ оҡшаған, ә Рушанна һәр нәмәне уйлап, үлсәп эшләй. Улымдың шулай тыныс, ирен сите менән генә йылмайып, һәр нәмәгә ышанмайыраҡ ҡарауы оҡшай, шуға ла, ниндәй юл һайлаһа ла, юғалып ҡалмаҫ, тием.\nАтайымдың күңеле шул тиклем саф ине, ул кемделер яңылыш рәнйетеп ҡуйыуҙан һаҡлана ине. Хәҙерге заманда бындай булыуы еңел түгел, был һәр кешенең үҙенең эске һайлауы. Ҙур проекттар эшләгәндә миңә меңәрләгән кеше менән эшмәкәрлек итергә тура килә һәм мин дә кемделер үпкәләтеп ҡуйыуҙан ҡурҡам, атайымдан ошо сифат күскән. Кәрәк булһа, үҙемде яҡлай алам. Конфликттар бит кешене кисәге көндә тота. Күңелең тыныс булһын тиһәң, бер кем менән дә талашма, ярамаған эш эшләмә, кәрәкмәгәнен алма. Дөрөҫ йәшәү нигеҙе ошо ябай хәҡиҡәттә. Үҙемде алдамайым, кеше фекеренә буйһонмайым, быны бөтәһе лә белә. Минең менән килешеүе ауыр, ләкин килешәһегеҙ икән, мин яҡшы дуҫ була беләм. Үҙемдең яҡындарымды – әсәйемде, ҡатынымды, улымды, апайымды бәхетле итергә тырышам, тик йәмғиәт минең турала нимә әйтер тип аптыранмайым. Былар мине ижадта ирекле итә лә инде.\nИжадсы азат булырға тейештер ул. Булат Йосопов кеүек. Хыялдарына тоғролоғо, кешелеклелеге, ижадына, шәхесенә ҡағылған һүҙҙәргә иғтибар итмәүе азат итә уны. Һәм ижадсы бер ҡасан да үҙ юлынан тайпылмаҫҡа тейеш. Булат Йосопов кеүек. Әлеге көндә режиссер “Беренсе Республика” тип аталған яңы художестволы фильм проектына тотондо. Ул “Бабич” фильмының логик дауамы буласаҡ. Был фильмдың 2018 йылда Башҡортостандың 100 йыллығын байрам иткән мәлдә экрандарға сығыуы көтөлә. Ә башҡорт киноһы, уның үҫеш кимәле хаҡында һәр кем үҙ фекерендә ҡалһын, әйҙә. Иң мөһиме, башҡорт киноһы ниндәй булырға тейешлеген аңлаған шәхестәребеҙ бар, уларға беҙ өмөттәр бағлайбыҙ.\nTags:100-летие Республики БашкортостанБулат ЮсуповЛеонид ФилиновТансулпан Бабичева\nОперация «Шторм» (6 секунд)


Сөйәл – киң таралған тире ауырыуы » "Йәшлек" гәзите\nГазета "Йәшлек" » Новости » Һаулыҡ һаҡлау » Сөйәл – киң таралған тире ауырыуы\nҺытҡынан ҡала, сөйәл иң киң таралған тире ауырыуы һанала. Аҡһыл, аҡһыл һоро йәиһә тире төҫөндәге ҡалҡып тороусы төйөрсәләр һәр кемгә яҡшы таныш. Статистика буйынса, халыҡтың 75 проценты бер тапҡыр булһа ла был проблема менән күҙгә-күҙ осрашҡан, ә ун процентында ул ғүмер буйы бар. Сөйәл сәләмәтлек өсөн хәүефле түгел – уның тирегә төпкә үтеп инеүсе тамырҙары юҡ. Шулай ҙа улар күп кенә мәшәҡәт тыуҙыра.\nШулай уҡ салицил кислотаһы препараттары ла һөҙөмтәле. Әммә уларҙы диабетиктарға һәм ҡан әйләнеше боҙолған кешеләргә ҡулланырға ярамай. Айырыуса 40 процентлы салицил кислотаһы булған пластырь уңайлы. Уны төнгөлөккә сөйәлгә ҡуйырға ла, иртән алырға. Әммә лейкопластырҙы ҙур итеп һалырға ярамай, сөйәлде ҡапларлыҡ ҡына булһын.\nА витамины ла яҡшы. Бер капсуланы асып, сөйәлгә һөртөргә кәрәк. Бындай дауалау курсы оҙайлы, 2 – 3 ай ваҡыт китеүе мөмкин. Әммә сөйәл күп икән, тап уны ҡулланырға була.\nБашҡа халыҡ медицинаһы ысулдарын да ҡулланып ҡарарға була. Тик бик һаҡ булығыҙ. Мәҫәлән, аҡбур һөртөргә йәиһә картуф ҡабығы ябырға ярай. Шулай уҡ табандағы сөйәлгә банан тышын эске яғы менән һалып ҡарарға мөмкин. Йыш ҡына һарымһаҡ та ярҙам итә. Төнгөлөккә һарымһаҡ киҫәген ҡырҡылған яғы менән сөйәлгә лейкопластырь ярҙамында нығытып ҡуйығыҙ.\nСығыу ваҡыты 25-11-2016, 15:42 | Ҡаранылар: 896


Инфоурок / Другое / Конспекты / Урок в 6 классе на тему "Р. Нигмати. Ответы на моей дочери".\n2 – се кадет мәктәбенең башҡорт теле һәм әҙәбиәте уҡытыусыһы Хисамиева Рәйлә Гәлиәхмәт ҡыҙы.\n6 класс. Дәреслек Ә.Х Вилданов, В.И. Хажин.\nТема. Р. Ниғмәти. Ҡыҙымдың һорауҙарына яуаптар.\nМаҡсат: 1)Р. Ниғмәтиҙең ижады менән таныштырыуҙы дауам итеү, уның ижадына хөрмәт тәрбиәләү.\n2) Шиғырҙың йөкмәткеһен үҙләштереү, тасуири уҡырға өйрәтеү, бәйләнешле телмәр үҫтереү.\n3) Тыуған илгә, Рәсәйгә һөйөү тойғоһо тәрбиәләү; тыуған илде ҡәҙерләүсе, уның киләсәген ҡайғыртыусы, аңлы, белемле, илен, ерен, халҡын һаҡларҙай йәш быуынды тәрбиәләү.\nЙыһазландырыу. Шағирҙың портреты, китаптарынан күргәҙмә, Башҡортостан тураһында күренекле кешеләрҙең әйткән һүҙҙәре, мәҡәлдәр; компьютор, телевизор, аудиояҙма.\n1)Сәләмләшеү. Бер-береңә ҡарап йылмайыу, урынға ултырыу.\nДәресте шиғыр юлдары менән башлап ебәрәйек;\nБөгөн беҙҙә “башҡорт теле” 1-се слайд\nМин һеҙҙең башҡортса матур һөйләшеүегеҙҙе беләм, ә шулай ҙа тағы ла таҙараҡ, матурыраҡ һөйләшеү өсөн, әйҙәгеҙ, башҡорт өндәрен иҫкә төшөрөп, фонетик күнегеүҙәр эшләп китәйек. Өндәрҙе йырлап әйтеү.\nа) а о у ы и э 2-се слайд\nб) ә ө ү (берәмләп әйтеп сығам)\n– был ниндәй өндәр? (һуҙынҡылар)\n- әйҙәгеҙ һуҙып, йырлап әйтәйек (беренсе юлды бер тын алышҡа, икенсе юлды өҙөп әйтәбеҙ)\n- Эшебеҙҙе дауам итеп, өй эшен тикшерәйек.\n1) Өйҙә һеҙ, Салауат ҡалаһының 68 йыллығына арнап, бик ҙур булмаған инша яҙып килергә тейеш инегеҙ. Хәҙер ошо иншаларҙың бер-нисәһен уҡып та ишеттерегеҙ, әле.\n2) Салауат ҡалаһының матурлығы, уны һеҙ нисек яратыуығыҙ тураһында бик матур иншалар яҙғанһығыҙ. Афарин! Салауат ҡалаһы һеҙҙең өсөн нимә ул? (Тыуған ер, Ватан, тыуған урыныбыҙ, Тыуған ил, доньялағы иң ҡәҙерле ер, атай-әсәй йәшәгән урын) . Дөрөҫ, бик һәйбәт.\n3. Маҡсатҡа сығыу.\nБалалар, хәҙер таҡтаға (слайдҡа) иғтибар итегеҙ әле. Унда шиғырҙарҙан өҙөктәр яҙылған. Кем миңә уларҙы, таҙа, тасуири итеп уҡып күрһәтер икән?\nЙөрәгем, тим, изге төйәгемде - 3-сө слайд\nХаҡ яҙмышым шунда ташланған,\nШунда миңә Ватан башланған! (Р.Ғарипов)\nЙөрәгем кескәй булһа ла, 4-се слайд\nҘур һиңә һөйөү һүҙем,\nАтай – әсәйемдәй күреп,\nЯратам һине, илем. (А. Игебаев)\nҺиңә арнап йыр сығарҙым 5-се слайд\nБашҡортостан – бишегем.\nМәңге йәшә, мәңге йәш бул,\nҒәзиз ерем – баш илем! (Н. Сәлимов)\nИлдең йәме - иле менән, Ватан йәме - ере менән. (мәҡәл) 6-сы слайд\nУҡыусылар, был өҙөктәрҙә нимә тураһында һүҙ бара? ( Башҡортостан, уның тәбиғәте, уға ҡарата һөйөү, тыуған ил тураһында).\nОшонан сығып, дәрестең темаһын билдәләп китәйек. Тимәк, беҙ дәрестә Тыуған ил, тыуған ер, Ватан тураһында һүҙ алып барасаҡбыҙ. Башҡортостандың халыҡ шағиры Р. Ниғмәтиҙең ошо Ватан тураһында яҙған “Ҡыҙымдың һорауҙарына яуаптар” әҫәренән өҙөк уҡырбыҙ.\nР. Ниғмәти тураһында белешмә. (слайдтар күрһәтеп үҙем һөйләйем.)\n5. Текст өҫтөндә эш.\nМин тексты уҡып ишеттерәм, ә һеҙ , “Нимә ул Ватан?” икәнен уйлап ултырығыҙ. Текста аңлашылмаған һүҙҙәр аҫтына һыҙып барығыҙ, һуңынан аңлатып китербеҙ.\nУҡытыусы уҡыуы. (ҡурай моңо, слайдта һүрәттәр)\nМин шиғырҙы уҡығанда ниндәй тойғолар кисерҙегеҙ?\nВатан нимә ул ?\n(Ватан беҙең тәпәй баҫҡан, йөрөп киткән еребеҙҙән башлана. Ватан тигәс тә илебеҙҙе ң гүзәл тәбиғәте, Урман-һыуҙары, тау- йылғалары күҙ алдына килә. Ватан – ул тыуған йорт. Тыуған йорто һәр кешегә ҡәзерле, изге. Тыуған ил өсөн тырышып эшләү, уның тыныслығын һаҡлау – һәр кешенең бурысы.\n6. Һүҙлек эше.\nҠулайлы – удобные, более понятные\nҒүмер кисергән - йәшәгән, жить\nЕлеккә май тиртеү - набраться сил\nТиртеү – үҫеү, ҙурайыу;\nТерегөмөш – ртуть;\nВатан – Родина, отчизна ( Берәмләп, хор менән уҡыу)\n7. Ял минуты. “Туған телемдә һөйләшәм” йыры слайдта\n8. Яңы теманы нығытыу.\nДәфтәрҙәрҙе асып бөгөнгө датаны, көн исемен, дәрестең темаһын яҙып ҡуйығыҙ.\nҺүҙҙәрҙе күсереп алығыҙ, иҫегеҙҙә ҡалдырырға тырышығыҙ.\nТекст өҫтөндә эште дауам итәбеҙ:\nа)үҙ аллы уҡыу;\nб)сәсәндәр тыуған ил тураһында ни әйткән, текстан табып уҡыу;\n- Ниндәй сәсәндәрҙе беләһегеҙ? (Ҡобағош, Ҡарас, Ерәнсә, , Байыҡ, Буранбай, Ишмөхәмәт, Ғәбит, Мөхәмәтша Буранғолов, Мифтахетдин Аҡмулла сәсәндәр)\n- Был өҙөк ҡобайыр рәүешендә бирелгән (мин уны әйтеп үтәм)\nв) Башҡортостандың байлыҡтары тураһында әйтелгән юлдарҙы текстан табып уҡығыҙ.\n- Ошо байлыҡтарҙы һаҡлау беҙҙең ҡулда. Барыһы ла киләсәк өсөн. Рус яҙыусыһы Михаил Пришвиндың һүҙҙәре менән әйткәндә : “Балыҡҡа – һыу, ҡошҡа – һауа, йәнлектәргә – урман, ялан -ҡырҙар, ә кешегә Ватан кәрәк. Тәбиғәтте һаҡлау, тимәк, Ватанды һаҡлау”\nТекстан ҡамыштарҙың, тулған айҙың, елдәрҙең ни эшләүҙәрен табып уҡып күрһәтегеҙ әле.\nӘҙәби тел менән әйткәндә, был юлдар йәнләндереү тип атала. Р. Ниғмәти был шиғырҙа йәнләндереүҙәрҙе оҫта ҡулланған. Йәнһеҙ предметты һәм тәбиғәт күренештәрен йәнле әйберҙәр рәүешендә һүрәтләү йәнләндереү була. Йәнләндереү күбеһенсә шиғырҙарҙа, йомаҡтарҙа ҡулланыла.\nТүбәндәге һүҙҙәргә текстан сифаттар табып өҫтәп яҙырға:\nВатан (ниндәй?)…. матур\nТауҙары (ниндәй?)…. зәңгәр болоттай\nҺыуҙары (ниндәй?) ….\tтерегөмөштәй\nСәскәләр (ниндәй ?)….\tал, ҡыҙыл, зәңгәр\nҠамыштар (ниндәй?)…. зифа\n9. Өй эше биреү.\nӨйҙә ҡобайыр формаһында яҙылған өҙөктө ятларға. Р. Ниғмәти тураһында өҫтәлмә мәғлүмәт әҙерләргә.\n10 Билдәләр ҡуйыу.\nДәрестә актив ҡатнашҡанығыҙ өсөн билдә ҡуям. Афарин!\nДәрес һеҙгә оҡшанымы? Дәрестә нимә тураһында һөйләштек? Башҡортостандың ниндәй халыҡ шағирының ижады менән таныштыҡ? Тимәк, беҙ дәрестә маҡсатҡа ирештекме?\nИнтернет селтәрендә уның русса тәржемәһен дә һөйләгән өҙөктәр бар, ваҡыт табып, тыңларға тырышығыҙ. Ватаныбыҙ киләсәге балалар, һеҙҙең ҡулда. Беҙҙең Тыуған ил тағы ла байыраҡ, матурыраҡ булһын тигән теләктә ҡалайыҡ.\nДәрес бөттө, һау булығыҙ.\nЙөрәгем, тим, изге төйәгемде -\nЙөрәгем кескәй булһа ла,\nҺиңә арнап йыр сығарҙым\nҒәзиз ерем – баш илем!\nИлдең йәме - иле менән, Ватан йәме - ере менән.\nБашҡорт АССР ының халыҡ шағирҙары\nМәжит Ғафури (1923)\nРәшит Ниғмәти (1959)\nМостай Кәрим (1963)\nСәйфи Ҡудаш (1964)\nБашҡортостан Республикаһының халыҡ шағирҙары\nРәми Ғарипов (1992)\nНазар Нәжми (1992)\nМарат Кәримов (2003)\nТимербай Йосопов (2003)\nАлександр Филлипов (2004)\nАбдулхаҡ Игебаев (2010)\nҠәҙим Аралбай (2011)\nФакиһа Туғыҙбаева (2014)\nБашҡорт АССРының халыҡ яҙыусылары\nЗәйнәп Биишева (1990)\n«Народный писатель Республики Башкортостан»[править | править вики-текст]\nМусин, Нугуман Сулейманович (2001)\nХакимов Ахияр Хасанович (2001)\nНажиб Асанбаев (2006)\nХусаинов, Гайса Батыргареевич (2008)\nАнатолий Генатуллин (2011) Гиниятуллин Талха Юмабаевич\nФлорид Буляков (2013)\nНомер материала: ДБ-053791


Онлайн Слот Безлимитный Бонус | Тәм-том & Бушҡа аҡса мгновенный! -Мобиль Плекс Казино\nОнлайн Слот өсөн наслаждаться неограниченный тәм-том & Win Instant Cash Free Bonuses!\nУйнарға иң яҡшы Онлайн Слот Безлимитный Бонус Юҡҡа компьютерҙа/ноутбуки/смартфоны һ. б.. VIP-уйынсылар өсөн акция. Зарегистрировалась Әле! & Выигрыш аҡса.\nPocketwin, mFortune, Vegas мобиль казино һәм карманный еләк бар, ҡайһы берҙәре иң яҡшы акция & Тәҡдим уйынсылар өсөн Бөйөкбритания. Һеҙ утарға ҙур-ҙур сумма аҡса, килгәс, был Һеҙҙең килергә 4 сайттар буйынса Mobilecasinoplex.ҡом’ң FREE BONUSES & Акция!\nДон’т стесняйтесь, уйнар өсөн был аҡсалар, Практика Слот, Рулетка, Блэкажек менән уйнау өсөн удовольствия! Уйнарға Реаль Хәҙер Сит Ил Аҡсаһы & Һәм Һеҙҙең Телефон Счетынан!\nКүп сәбәптәр бар, ниндәй кешеләр өсөн яраталар уйнарға,г free slots spins and games online. Көслө тойғо һәм онотолмаҫtement ул да, звонок уйын автоматтары мөмкинлеге менән отҡан тиҙ ҡайһы ваҡыт аҡса һәм ҙур джекпот шулай уҡ мәжбүр, кешеләрҙең даими йөрөй онлайн казино. Фуrthermore Онлайн Слот Безлимитный Бонус ошо сеэлектрон формала иркен аҡса ярҙам итә, уйынсыларға наслаждаться бушлай уйындар, яһай әйберҙәр тағы ла одним. Күп устоявшиеся мобиль онлайн казино, улар тәҡдим итәләр уйынсыларға мөмкинлеге слот бушлай бонус-депозит талап ителмәй. Ысынлыҡта, онлайн уйын автоматтары безлимитный бонус-был иң төп факторҙар торған йәлеп итә уйынсылар теләсә ҡайһы онлайн казино.\nӘй, Тикшерегеҙ етәксе һ. б. таблицаһын акцияһы & Тәҡдимдәр. Һеҙ һайларға төрлө брендтар казино!! йәки тураһында тулыраҡ Слот ошо онлайн биттәрҙә!\nУйнарға Иң Яҡшы Онлайн Казино & Бында Һеҙгә Тәҡдим Итәсәктәр Бушлай Төрлө Уйын Автоматтары Казино!\nҠайһы бер иң популяр казино онлайн уйынсыларына тәҡдим итәләр Онлайн Слот Безлимитный Бонус сөнки улар ҡуллана ала алһын өсөн наслаждаться слот-уйындар. Moreover the players at mobile online casino also get mobile slots free spins as well as online desktop and tablet slots no deposit bonus that they can use to make huge winnings. Һуңыраҡ уйынсылар ала башларға эшләргә депозит кире ҡайтарыу өсөн депозит слот бонус, ул ярҙам итә, уларҙы алға усугубление уларҙың выигрыш. Ҡайһы бер оло онлайн казино, улар тәҡдим итәләр онлайн слот башҡа өҫтәрәк ҡушыла депозита:\nПэдди Хакимиәт Казино\nБыл казино онлайн, шулай уҡ улар мобиль версияһы тәҡдим итәләр онлайн слот башҡа депозита төрлө ҙурлығын өсөн уйынсыһын. Был тибы бушлай бонус слот ала ҡулланылырға уйынсылары ғына тамамланғандан һуң, уларҙы теркәү. Был гарантия, тип уйынсылары казино килмәҫ үҙ тоторға аҡса, һәрхәлдә, әлегә аласаҡһыҙ повесть уйын автоматтары.\nАлырға ышаныслы Слот оло экранда һәм мобиль – Win Big Money Bonuses!\nБик шәп онлайн казино эшләп үҙ уйын һәм башҡа автоматтар уйындар казино шул рәүешле, улар үтергә һәләтле һалмаҡ ҡына дауамында осоро оҙаҡ уйындар. Был гарантия, тип уйынсылары дауам итә наслаждаться уйын бер нисә сәғәт эсендә ул ваҡытта шул тиклем дауам итеү өсөн тарға аҡса ҡулдағы. Бынан тыш, онлайн-соты безлимитный бонус уйынсылар алалар шулай уҡ бонустар. Был рәүешендә депозит йәки ҡулдағы кире бонустар һәм маҡтарға башҡа бонустар слотов. Бынан тыш, бар, шулай уҡ бик күп бонусы купонов торған уйынсылары ла файҙалана ала. Даими рәүештә уйынсылар алалар шулай уҡ махсус аҙналыҡ һәм айлыҡ бонустар, шулай уҡ күп мөмкинлектәр ҡатнашыу өсөн уйын автоматтары менән бонус джекпот. Ҡайһы бер казино онлайн уйынсыларына тәҡдим итәләр мөмкинлеген ҡулланырға, уларҙы онлайн-соты безлимитный өсөн бонус, наслаждаться бик файҙалы Прогрессив Слот бушлай онлайн. Башҡалар менән сағыштырғанда, был, уйынсылар мөмкин алалар Прогрессив Слот бушлай бонус джекпот менән легкость һәм алға барырға, өйрәнеү өсөн ҙур аҡса суммалар.\nЭшләргә Хәүеф-Хәтәрһеҙ Башҡа Депозита Варианттары & Мөмкинлеге Уйнарға Уйын Автоматтары Менән Бонус Джекпот!\nҺуң, уйынсылар бушлай уйын автоматтары исчерпать свой онлайн слот безлимитный бонус ала уйын дауам яһап, һәр береһендә яҡшы итеп депозиты үҙ иҫәбенә казино. Яҡшы теркәлде һәм яҡшы итеп лицензирование казино онлайн интегә, тип уйынсылар ала һау-сәләмәт һәм ябай ысулы түләү һәр тапҡыр. Бынан тыш, кем наслаждайся слот Android өсөн башҡа депозита үҙ смартфон йәки мәрүәт һәм һеҙгә бындай мөмкинлек уҡ. Ҡайһы бер киң таралған ысулдары яуап биреү, улар бирә уйынсыларға һуң, онлайн слот безлимитный түгел бонус:\nЯуап Биреү Өсөн Кеҫә Телефоны/ Стационар Счеттар\nТүләргә Безопасная Картаһы\nCystic fibrosis һ. б..\nТегеләре уйынсылар да, өҫтөн күрә улар уйнарға мобиль слот был аҡсалар булмаһа, депозита тикшерә түләүҙәр ала, хатта барышында ярҙамында счеттар мобиль. Бындай уйынсылар уҡ ала депозит бонус мобиль слот нисек мобиль слот безлимитный бонус. Матч депозитты береһе булып тора бонустар иң ҙур аҡса бонустар торған казино онлайн бирә өсөн үҙ уйынсылары һәм, тимәк, мөһим роль уйнай рецепторы үҙ выигрыш. Әммә онлайн уйын автоматтары безлимитный бонус шулай уҡ бик ҙур роль уйнай йәлеп итеү меценат.\nҠулланырға Бонусы Слот Менән, Аҡыл Менән, Өсөн Максималь Һөҙөмтә-Се Ставкалар!\nОнлайн-соты безлимитный бонус, шулай уҡ башҡа төр Слот бушлай бонустар for mobile and tablet are capable of making huge profits for the players. Был мөмкинлек уйнау бушҡа уйын автоматтары ярҙам итә, уйынсыларға өс ысулдар:\nУйынсылар ала иркен һәм ышаныслы отыграть ярҙамында бушҡа аҡса бонус менән сағыштырғанда, улар балалары өсөн үҙҙәре хеҙмәте менән алынған аҡсаны.\nУйынсылар тойоп, уйнағанда уҡ өйрәнә слот реаль аҡсалар түгел, ә демо-раундтан.\nУйынсылар бурыс эшләргә, үҙ шәхси стратегияһы тураһында һөйләне, нисек тотарға уйын, автомат һүтеп йыйҙылар уйындар.\nАраһында бөтә ошо өҫтөнлөктәр уйынсылар тейеш, шулай уҡ иҫәптә тоторға тикшереү өсөн талаптар пари алдында теркәлеү онлайн-соты безлимитный бонус.\nАлырға, Прогрессив Джекпот Бушлай Онлайн & Уйнау Өсөн Утарға Ҙур-Ҙур Аҡса Горки!\nОнлайн слот безлимитный бонус тәҡдим итә менән оҫта башҡарыусы күп кенә мөмкинлектәр отҡан онлайн казино. Бынан тыш, бушлай уйын автоматы уйынсылар алалар шанс утарға прогрессив слот юҡҡа бонусы джекпот, шулай уҡ башҡа Уйын автоматтары менән бонус джекпот өсөн эшләргә оло аҡсалар уйнағанда уҡ өйрәнә уйындары умопомрачительный.\nИң Яҡшы Казино Слот Безлимитный Бонус Промо www.mobilecasinoplex.com!


Июлдә Эстонияның Палдиски ҡалаһында Йәштәр һабантуйы үтәсәк // Йәмғиәт | новости башинформ.рф\nИюлдә Эстонияның Палдиски ҡалаһында Йәштәр һабантуйы үтәсәк\n12:36, 18 мая 2012 Йәмғиәт\nЭстонияла Палдиски ҡалаһы көндәре сиктәрендә Һабантуй байрамы үтәсәк. Быйыл ул 14 июлдә үтә һәм Балтика илдәре Йәштәр һабантуйы тип аталасаҡ, тип хәбәр итте Эстонияның «Ағиҙел» башҡорт мәҙәни үҙәге рәйесе Флүзә Хәйруллина. Байрамға Латвия, Эстония, Финляндия, Башҡортостандан ҡунаҡтар саҡырылған. 2012 йылдың мартында, Таллинда «Ағиҙел» башҡорт мәҙәни үҙәге рәйесе Флүзә Хәйруллина менән Башҡортостан Республикаһының ЮНЕСКО эштәре буйынса комитетының башҡарма директоры Өлфәт Йомағужиндың осрашыуы барышында һабантуйға Башҡортостандан профессиональ артистарҙың килеүе тураһында килешеүгә өлгәшелгәйне.\nҺабантуй үткәреүҙән тыш, Эстонияның аҙ һанлы халыҡтары ассоциацияһы йыл һайын йәмғиәт ағзалары өсөн Эстония буйлап сәйәхәт ойоштора. Был саралар сиктәрендә мәҙәни йәмғиәт ағзалары Эстонияның барлыҡ тиерлек ҡалаларын һәм иҫтәлекле урындарын урап сыҡҡан. Үткән ял көндәрендә бындай экскурсия Палдиски ҡалаһына ойошторолдо. Был хаҡта Эстонияның «Ағиҙел» башҡорт мәҙәни үҙәге ағзаһы Анна Бәйҙуллина бына нимәләр һөйләне:\n— Эстонияла йәшәүсе башҡорттар өсөн Палдиски ысын мәғәнәһендә изге ҡала булып тора. Ул беҙҙең милли геройыбыҙ Салауат Юлаев исеме менән бәйле. Яҡташыбыҙ иҫтәлегенә бында һәйкәл ҡуйылған, ҡала музейындағы экспонаттарҙың күпселеге башҡорт халҡының легендар улы менән бәйле.\nЭкскурсия бик ҡыҙыҡлы һәм файҙалы булды. Салауат Юлаев һәйкәле янында гид яҡташыбыҙ хаҡында һөйләне. Башҡортостандан килгән ҡунаҡ – Регина исемле ҡыҙ Салауат Юлаевҡа бағышлап, Ҡөрьәндән сүрәләр уҡыны. Бынан һуң һәйкәлгә сәскәләр һалдыҡ.\nЭкскурсияла ҡатнашыусылар был саранан бик ҡәнәғәт ҡалды һәм уны ойоштороусыларға, Эстония халыҡтары берләшмәһе идараһы ағзаһы, экскурсия етәксеһе Юрис Жигурсҡа рәхмәтен белдерҙе. Башҡорт халҡының данлыҡлы улына арнап сүрәләр уҡыу һәм һәйкәлгә сәскәләр һалыу йолаһы артабан да дауам итер, тип ышанабыҙ.\nавтор: Әлим Фәйезов| фото: Флүзә Хәйруллина, Анна Бәйҙуллина\nТеги: һабантуй,милли берләшмәләр,салауат юлаев,палдиски


29 сентября 2020 — 12:00 ГТРК «Башкортостан»\n1230 инфекция усағы. Был Францияла коронавирус таралған нөктәләр һаны. 238 осраҡ ҡарттар йорттарында теркәлгән. Табиптар дауаханаларҙа реанимация бүлектәрендә көсөргәнешлектең арта барыуын дәлилләй. Улар план буйынса көтөлгән операцияларҙың биштән бер өлөшөн кисектерергә мәжбүр. Һаулыҡ һаҡлау өлкәһе хеҙмәткәрҙәрен тәү сиратта сирҙе тышҡы билдәһеҙ үткәргән кешеләр борсоуға һала, ундайҙар араһында 40 йәшкә етмәгәндәр һаны арта.\nӘрмәнстан хәрби хәл иғлан итеп 18 йәштән өлкән ир-егеттәрҙе мобилизациялауға саҡырҙы. Әзербайжан менән сиктәш биләмәләрҙәге эскалация сәбәпле Йәкшәмбе иртән властар Таулы Ҡарабах ауыл-ҡасабалары менән башҡала Степанакерттың бомбаға тотолоуы тураһында хәбәр иткәйне. Баҡы иһә армия яғынан бәрелеш һыҙатында әрмән яғынан хәрәкәткә яуап ҡайтарыла, сиктәр күҙәтеүгә алына, тип белдергән. Берләшкән Милләттәр Ойошмаһы һәм Мәскәү сиктәш дәүләттәрҙе тыйнаҡлыҡҡа саҡыра.\nБританиялағы бер ресторан ҡунаҡтарын роботтар хеҙмәтләндерә. Коронавирус хәүефен кәметеү маҡсатында хужалар битлек кейеү, дистанция үтәү кеүек сикләүҙәрҙән ижади һәм технологик әмәл уйлап тапҡан. Robotazia рестораны быйыл августа асылған. Роботтар бында үҙҙәре генә эшләмәй, уларға 10 официант кеше ярҙам итә. Ашхана хужаһы киләсәктә тағы ла бер, был юлы тулыһынса роботлашҡан нөктә асырға ниәтләй.\nРәсәйҙә ут бөрккөс дрон уйлап табылды. Был хаҡта аппаратты уйлап сығарған «Ростех — Ышаныс платформалары — Робототехника комплексы» компанияһы етәксеһе урынбаҫары Максим Скоков хәбәр итә. Пилотһыҙ осоусы ҡоролма Рәсәйҙең радиация, химия һәм биологик һаҡ ғәскәрҙәре мәнфәғәте өсөн сығарыла. Тәжрибә конструктор эше һынауҙарҙы уңышлы үткән. «Армия-2020» форумында танытылған “Импульс” ҡоролмаһы пилотһыҙ аппааттарҙың бер нисә төрөн осора ала.\nРәсәй атом тармағын үҫтерер һәм геосәйәси һәм технологик ҡаршы сығыуҙарға торорҙай мөмкинлектәрен артабан да нығытасаҡ. Был хаҡта ил президенты Владимир Путин атом сәнәғәте хеҙмәткәрҙәренең һөнәри байрамы уңайынан белдерҙе. Ҡотлау хатында ил етәксеһе тармаҡ хеҙмәткәрҙәренә фиҙаҡәр хеҙмәте өсөн рәхмәт белдерҙе.


11 Август 2021, 16:07\nСөгөлдөрҙән икра эшләп ҡарағанығыҙ бармы? Бигерәк тәмле: әскелт тә, татлы ла. Ммм, тәмлееее. Ваҡытты һуҙмай, йәһәт кенә эшләй һалайыҡ.\nИкра өсөн: 2 кг сөгөлдөр, 1 кг һуған, 1 кг кишер, 1 кг помидор, 80 мл 9% аш һеркәһе, 80 гр шәкәр, 300 гр үҫемлек майы, 1 теш һарымһаҡ, 1 аш ҡалағы тоҙ, 1 әсе борос, хуш еҫле борос, лавр япрағы, кипкән укроп.\nӘҙерләү: Тәрән табала йә ҡаҙанда майҙы ҡыҙҙырабыҙ ҙа туралған һуғанды өҫтәйбеҙ. Уның өҫтөнә ҡырғыс аша үткәрелгән кишерҙе һалабыҙ ҙа ялтырағансы ҡыҙҙырабыҙ. Йәнә ит турағыстан үткәрелгән помидор менән әсе боросто һалабыҙ. 10 минут самаһы бешерәбеҙ. Ҡырылған сөгөлдөрҙө өҫтәйбеҙ.\nУнан аш һеркәһе ҡойоп, шәкәр, тоҙ, борсаҡлы ҡара борос, лавр япрағы, ҡоро укроп һалып, яҡшылап болғатабыҙ. Йәнә сөгөлдөрлө икраны 1,5 сәғәт самаһы бешерәбеҙ. Мәле менән болғатып торорға онотмайбыҙ. Бешеп сығырға 10 минут ҡалғас иҙелгән һарымһаҡты өҫтәйбеҙ.\nБына хәҙер инде икрабыҙ әҙер. Стерилләнгән банкаларға һалып, ҡапҡастарын ябып, әйләндереп, һыуынғансы йылы юрған менән төрөп ҡуйырға ғына ҡалды.


Яңылыҡтар теҙмәһе - Ленин районы\nӨфөнән дүрт йәшлек Алмас Валиев Гран-При яуланы\nБаш ҡалабыҙҙың М. Ғафури исемендәге Башҡорт академия драма театрында "Һаумы, һаумы, әкиәт!" ҡала конкурсының еңеүселәрен тәбрикләнеләр. Быйыл 13-сө тапҡыр үткән конкурс йыл да донъя халыҡтары әкиәттәрен башҡорт телендә һөйләгән балаларҙы бер майҙанға туплай. Әкиәттәрҙе яңғыҙ һөйләүсел...\n«2-се Башҡорт лицейы»нда «Башҡорт теленән халыҡ-ара диктант-2022» акцияһы уҙғарылды\nБөгөн «2-се Башҡорт лицейы»нда «Башҡорт теленән халыҡ-ара диктант-2022» акцияһы уҙғарылды. Белем биреү акцияһы «Тел – халҡыбыҙҙың рухи байлығы» девизы аҫтында үтте.\n39-сы гимназия уҡытыусыһы Вера Серавкина «Баш ҡаланың йыл уҡытыусыһы-2022» конкурсының абсолют еңеүсеһе булды.\n1 мартта Өфө ҡала мәҙәниәт һарайында «Башҡортостандың баш ҡалаһының йыл уҡытыусыһы - 2022», «Башҡортостан баш ҡалаһының башҡорт теле һәм әҙәбиәте йыл уҡытыусыһы - 2022», «Йөрәгемде балаларға бирәм», «Уҡытыусы-оҫта», «Педагог-тикшеренеүсе» ҡ...\nӨфөлә ҡурайсыларҙың Әҙһәм Исҡужин исемендәге VI Асыҡ ҡала конкурсында еңеүселәрҙе бүләкләү сараһы үтте\nБөгөн Әҙһәм Исҡужин исемендәге балалар сәнғәт мәктәбендә ҡурайсыларҙың Әҙһәм Исҡужин исемендәге VI Асыҡ ҡала конкурсының Гала-концерты үтте. Сарала абруйлы ҡунаҡтар: Өфө ҡалаһы ҡала округы Ленин районы хакимиәте башлығы урынбаҫары Мирхәт Ҡазарғолов, Өфө ҡалаһы ҡала округы мәҙәниәт һәм сәнғәт идаралы...\nМөмкинлектәре сикләнгән балаларҙы Яңы йыл менән ҡотлайҙар\nЯңы йыл байрамы алдынан һәр бер бала мөғжизә көтә. Өфө ҡалаһының Ленин районы хакимиәте вәкилдәре халыҡ депутаттары, мәктәп етәкселәре менән берлектә мөмкинлектәре сикләнгән балаларҙы Яңы йыл менән ҡотлап, бүләктәр тапшырҙы.\nӨфөнөң Ленин районында «Иң яҡшы йыл уҡытыусыһы» билдәләнде\nӨфөнөң Ленин районындағы 1-се лицейҙа «Башҡортостандың баш ҡалаһының йыл уҡытыусыһы - 2022» район конкурсы сиктәрендә иң яҡшы уҡытыусыларҙы бүләкләнеләр.\nӨфө ҡалаһы Ленин районында «Баш ҡаланың йыл уҡытыусыһы - 2022» район конкурсының һуңғы этабы тамамланды\nӨфөлә ҡаланың иң яҡшы педагогтарының традицион бәйгеһенең конкурс саралары дауам итә. 8 декабрҙә 1-се лицейҙа «Башҡортостандың баш ҡалаһының йыл уҡытыусыһы - 2022» район конкурсының йомғаҡлау этабы уҙҙы.\nӨфө ҡалаһы ҡала округының Әҙһәм Исҡужин исемендәге балалар сәнғәт мәктәбендә урынлашҡан стационар халыҡ иҫәбен алыу биләмәһендә\nЛенин районы администрацияһы башлығы Олег Котов булды. Ул халыҡ иҫәбен алыу комиссияһының эше менән танышты, контролерҙар менән аралашты һәм анкета һорауҙарына яуап бирҙе.\nОлег Котов Ленин районы уҡытыусыларын ҡотланы\n5 октябрь көнө Ленин районы хакимиәтенең ҙур залында Уҡытыусылар көнөнә арналған тантаналы сара үтте. Байрамға мәктәп директорҙары, мәғариф бүлеге хеҙмәткәрҙәре, уҡытыусылар йыйылды.\n«Тулҡын» паркында физкультурник көнөн спортсыларса билдәләнек\n14 августа «Тулҡын» паркында спорт һәм сәләмәт тормош алып барыу байрамы-физкультурник көнө үтте. \n20 июлдә ҙур әһәмиәткә эйә булған мосолман дини байрамдарының береһе уҙғарыла – Ҡорбан байрамы. Ошо ваҡиға алдынан янғын һәм ғәҙәттән тыш хәлдәргә ҡалмаҫ өсөн Өфөнөң дини биналарын баш ҡаланың янғын һүндереүселәре ҡарап сыҡты. Шулай итеп, кисә Тау бүлегендә, Нижегородка биҫтәһендә, Затон һәм 8...\n2002 йылдың 31 майында сыҡҡан 62-ФЗ "Рәсәй Федерацияһының гражданлығы тураһында"Федераль законының 32-се статьяһы ҡағиҙәләренә ярашлы, һәр ваҡыт Рәсәй Федерацияһында йәшәгән кеше Рәсәй Федерацияһының гражданлығы тураһындағы һорауҙары һәм Рәсәй Федерацияһында гражданлыҡ алыуҙы иҫбат иткән ...\nҺеҙ ҡарайһығыҙ 1 -сеһен биттең 8


Йыланлы йорт - GTRK.TV — Новости Уфы и РБ\n17 апреля 2019 — 12:12 ГТРК «Башкортостан»\nКүп ҡатлы йорттағы террариумдан сығып ҡасҡан йылан, тирә-яҡта ығы-зығы тыуҙырҙы. Йылан әлегә табылмаған. Унынсы класс уҡыусыһы Анна Беркуттың һәр көнө йыландарҙы тәрбиәләүҙән башална. Һөйрәлеүселәр әллә ни күп ваҡыт талап итмәһә лә, улар менән аралашыу мотлаҡ, ти ҡыҙ.Әлеге көндә йортта йылан, ҡусҡар, һыу ташбаҡаһы, алйырҙан һәм өс эт йәшәй. Экзотик йән эйәләре менән Анна һигеҙ йәшенән ҡыҙыҡһына башлай. Күбеһенән хужалары баш тартҡан хайуандар. Ҡыҙ уларҙы иғлан аша тапҡан. Анна Беркут өсөн йыландар аҡса эшләү сығанығы ла. Йән йәләре төрлө күргәҙмәләрҙә ҡатнаша. Йыландарҙы йорт шарттарында аҫырау бер ниндәй ҙә ҡыйынлыҡтар тыуҙырмай, ти хужалар. Минең ҡулдағы батша питонына әле ни бары йәш ярым ғына…..ул әле тағы ла үҫәсәк. Ә туҡланыуға килгәндә, йыландарҙы аҙнаһына бер тапҡыр ашатыу ҙа етә. Йортта тәрбиәләнгән йыландар бер зыянһыҙ, тип раҫлаһалар ҙа, күптән түгел күп ҡатлы йорттарҙың береһендә тәрбиәләнеүсе һөйрәлеүсенең юҡҡа сығыуы, эргә-тирәләге күршеләрҙә ҡурҡыуға һала. Анна Антонова әйтеүенсә, юҡҡа сыҡҡан сыбар йылан бөтөнләй зыянһыҙ. Кешеләргә бер-ниндәй ҙә ҡурҡыныс тыуҙырмай, киреһенсә, кешеләрҙән зарар күреүе бар. Шулай ҙа, был яңылыҡтан халыҡтың ҡото осҡан.Был хайуандарҙы йорт шарттарында аҫырау өсөн бер ниндәй ҙә рөхсәт талап ителмәй. Йән эйәләрен аҫырау һәм уларҙың хужаларының яуаплылығы федераль закон менән көйләнә. Экзотик йән эйәләрен йорт шарттарында аҫырауға ҡағылған ҡағиҙә әле бойомға ашырылмаған. Шулай ҙа, Рәсәйҙең тәбиғәтте һаҡлау министрлығы әҙерләгән проектҡа ярашлы, тиҙҙән, йыландарҙың ҡайһы бер төрҙәрен йорт шарттарында тотоу ҡәтғи тыйыласаҡ.


Йәшәр өсөн ҡояш, ирек һәм кескәй генә сәскә кәрәк - Янтышевский СДК - Дома культуры (Н-Я) - Каталог файлов - Хайбуллинский районный Дом культуры\nГлавная » Файлы » Дома культуры (Н-Я) » Янтышевский СДК» Йәшәр өсөн ҡояш, ирек һәм кескәй генә сәскә кәрәк\n"Йәшәр өсөн ҡояш, ирек һәм кескәй генә сәскә кәрәк" - тигән бөйөк әкиәтсе Ганс Андерсен. Әйе, борон - борондан уҡ сәскәләр тормошобоҙҙоң айырылғыһыҙ юлдашы. Күп кенә сәскәләр символик мәғәнәгә эйә. Сәскәләр донъяға башҡа күҙ менән ҡарарға, яманһыу ваҡытта кәйефте күтәрергә ярҙам итә.\nЙәнтеш мәҙәниәт йортонда сәскәләр байрамы булып үтте. Иртә менән Мәҙәниәт йортона ҡулдарына матур - матур сәскә гөлләмәләре тотҡан ҡатын - ҡыҙҙар йыйыла башланы. Ысынлап та үҙ ҡулдары менән сәскәләр үҫтереп, уларҙан матурлыҡ тыуҙырыусы ҡатын-ҡыҙҙарға һоҡланмау мөмкинме һуң. Кемеһенең генә ишек алдарына күҙ һалма, аллы-гөллө сәскәләр, тирә-яҡҡа нур һибеп, балҡып, матурлыҡ бөркөп ултыралар. Сәскә, гөлдәр үҫтереү өсөндә күп көс, тырышлыҡ кәрәк.\nАтингән ауылы хакимиәте башлығы Мәүлиҙә Фәйзулла ҡыҙы байрамда ҡатнашыусыларҙы ҡотлап иҫәнлек-һаулыҡ, ғаилә именлеге теләне. Ҡатын-ҡыҙҙар һәр-береһе үҙ гөлләмәләренә исем ҡушҡан.\nНазарова Гөлнара "Мөхәббәт һәм нәфрәт", "Тыныслыҡ" исемле ике гөллөмә алып килгән. Ахметова Венера апай "Көҙгө матурлыҡ", Арсланова Гөлдәр "Минең ғаиләм", Арсланова Фәниә апай "Күңелем биҙәктәре", Моталова Мәҙинә апай "Ғүмер көҙө", Моталова Зөлфиә апай "Һөйөү гөлдәре" Искужина Зилиә "Көҙгө мөғжизә" исемле гөлләмәләре үҙенсәлекле булды.\nБайрамда ҡатнашыусылар сәскәләргә арнап йыр йырланылар. Сәскәләр тураһында йомаҡтар систеләр. "Сәскәне эҙләп тап" уйынында әүҙем ҡатнаштылар. Байрам бик күңелле, үҙенсәлекле үтте. Барлыҡ ҡатнашыусыларға ла ауыл хакимиәте әҙерләгән бүләктәр тапшырылды. Матурлыҡ бүләк итеүселәргә, тормошобоҙҙо сәскә -гөлдәргә күмеүселәргә ҙур рәхмәттәребеҙҙе еткерәһебеҙ килә.


Баҫма майҙан биреү тураһында белдереү\n17 Июль 2018, 18:28\nБашҡортостан Респуб-ликаһы Дәүләт Йыйылышы – Ҡоролтайҙың алтынсы саҡырылышы депутаттарын һайлауҙа теркәлгән кандидаттар һәм һайлау берекмәләренең исемле-генә индерелгән кандидаттар иғтибарына!\nБашҡортостан Респуб-ликаһы Һайлауҙар тураһында 2006 йылдың 6 декабрендә ҡабул ителгән 380-з Кодексының 63-сө статьяһы 6-сы бүлегенә ярашлы, “Табын” район гәзите 2018 йылдың 11 авгусынан 2018 йылдың 7 сентябренә тиклемге арауыҡта баҫма майҙан биреү тураһында белдерә. Аҙналыҡ түләүһеҙ баҫма майҙан аҙналыҡ дөйөм баҫма майҙандың 10 процентын, йәки 1,2 гәзит битен (1102 см2) тәшкил итә.\nАҙналыҡ баҫма майҙандың түләүле өлөшө дөйөм аҙналыҡ баҫма майҙандың 10 процентын, йәки 1,2 гәзит битен (1102 см2) тәшкил итә.\nБаҫма майҙан йәрәбә һөҙөмтәләре буйынса бирелә. Түләүле баҫма майҙандың 1 квадрат сантиметры 70 һум (НДС-ты иҫәпкә алып) тора.\nТүләү һайлау фондының махсус иҫәбе аша атҡарыла. Гәзиттә материал сығыр алдынан ике көндән дә кәм булмаған арауыҡта 100 проценты менән алдан хаҡ түләнгән осраҡта ғына материал гәзиттә баҫыла. Гәзит сығыр алдынан кәмендә 5 көн алда материал бирелергә тейеш.\nРедакцияның адресы: 453050, Башҡортостан Республикаһы. Ғафури ра-йоны, Красноусол ауылы, Фрунзе урамы,33. e-mail: rikzvezda@yandex.ru тел.: 8(34740) 2-16-31 (баш мөхәррир), 2-21-55 (яуаплы секретарь).


Ирек Ялалов сауҙа объекттарын тикшергәндә объектив булырға саҡырҙы | ГТРК «Башкортостан» — Новости Уфы и РБ\nИрек Ялалов сауҙа объекттарын тикшергәндә объектив булырға саҡырҙы\nКемероволағы фажиғәнән һуң Өфө ҡала хакимиәте башлығы халыҡ күпләп йыйылған объекттарҙа ысынбарлыҡҡа тап килгән тикшереүҙәр үткәрергә ҡушты. Күңел асыу комплекстарында халыҡ булмағанда иртәнге 9 тикшереү үткәрелә. Йәнәһе лә был бизнес өсөн уңай, аҡса эшләргә мөмкинлек бирә. Кешеләр именлегенә бындай ҡараш булырға тейеш түгел. Ирек Ялалов һүҙҙәренә ҡарағанда, ҡала хакимиәте сауҙа һәм күңел асыу объекттары хужаларына ялыуҙар менән прокуратураға мөрәжәғәт итергә әҙер.